text:
1Unya si Jerobaal, nga mao si Gedeon, ug ang tanang tawo nga ming-uban kaniya mingsayo pagbangon, ug nagpahaluna tupad sa tuburan sa Harod: ug ang campo sa Madian didto dapit sa amihanan nila, tupad sa bungtod sa More, didto sa walog. 2Ug si Jehova miingon kang Gedeon: Ang katawohan nga anaa uban kanimo daghan ra kaayo alang kanako aron sa pagtugyan sa mga Madianhon ngadto sa ilang kamot, tingali unya ang Israel magapagarbo sa ilang kaugalingon batok kanako, nga magaingon: Ang akong kaugalingong kamot maoy nakaluwas kanako. 3Busa karon, isangyaw mo sa mga igdulungog sa katawohan, sa pag-ingon. Bisan kinsa ang napun-an sa kahadlok ug nangurog, pumauli siya ug pumahawa gikan sa bukid sa Galaad. Ug may mingpauli sa katawohan nga kaluhaan ug duha ka libo; ug may nahibilin nga napulo ka libo. 4Ug si Jehova miingon kang Gedeon: Ang katawohan daghan pa kaayo; dad-a sila ngadto sa tubig, ug sila sulayan ko didto alang kanimo: ug mahitabo nga kinsa kadtong akong igaingon kanimo: Kini makakuyog kanimo, ang mao makauban kanimo: ug tungod kang bisan kinsa ako magaingon kanimo: Kini dili makauban kanimo, ang mao dili makauban kanimo. 5Busa iyang gidala ang katawohan ngadto sa tubig: ug si Jehova miingon kang Gedeon: Ang tagsatagsa nga mga magatilap sa tubig sa iyang dila ingon sa pagtilap sa iro, pinigon mo siya; mao usab ang tagsatagsa nga moluhod sa pag-inum. 6Ug ang gidaghanon niadtong mga mingtilap, nga nagabutang sa ilang kamot sa ilang baba, may totolo ka gatus ka tawo: apan ang uban sa katawohan nangluhod sa pag-inum sa tubig. 7Ug si Jehova miingon kang Gedeon: Pinaagi niining totolo ka gatus ka tawo nga mingtilap ako magaluwas kanimo, ug magahatag sa mga Madianhon nganha sa imong kamot: ug ang tibook nga katawohan papaulia ang tagsatagsa ka tawo sa iyang kaugalingong dapit. 8Busa ang katawohan nanagdala ug mga kalan-on sa ilang kamot, ug ang ilang mga trompeta; ug iyang gipalakaw ang tanang mga tawo sa Israel ang tagsatagsa ngadto sa iyang balong-balong, apan gihawiran ang totolo ka gatus ka tawo: ug ang campo sa Madian didto sa ubos kaniya sa walog. 9Ug nahitabo sa maong gabii nga si Jehova miingon kaniya: Tumindog ka, lumugsong ka ngadto sa campo; kay gihatag ko na kana nganha sa imong kamot. 10Apan kong ikaw mahadlok sa paglugsong, umadto ka uban kang Pura nga imong sulogoon ngadto sa campo: 11Ug ikaw makadungog unsay ilang isulti; ug unya ang imong mga kamot magmakusanon sa paglugsong ngadto sa campo. Unya milugsong siya uban kang Pura nga iyang sulogoon ngadto sa kinagawasan gayud nga dapit sa mga tawo nga may hinagiban nga diha sa campo. 12Ug ang mga Madianhon ug ang Amalecanhon ug ang tanan nga mga anak sa silangan nanagpahaluna sa walog ingon sa mga dulon sa gidaghanon; ug ang ilang mga camello dili maisip ingon sa balas nga anaa sa baybayon sa gidaghanon. 13Ug sa diha nga nahiabut sa Gedeon, ania karon, didtoy usa ka tawo nagasugilon ug usa ka damgo sa iyang kauban, ug siya miingon: Ania karon, ako nagdamgo ug usa ka damgo; ug ania karon, usa ka tinapay sa cebada naligid ngadto sa campo sa Madian, ug nahiabut ngadto sa balong-balong, ug nahibangga kini mao nga ang balong-balong mihapla. 14Ug ang iyang kauban mitubag ug miingon: Kini dili lain kondili ang espada ni Gedeon ang anak nga lalake ni Joas, usa ka tawo sa Israel: ngadto sa iyang kamot gitugyan sa Dios ang Madian ug ang tanan niyang panon. 15Ug nahitabo kini nga sa diha nga si Gedeon nakadungog sa pagsugilon sa damgo ug sa hubad niana, nga siya misimba, ug mibalik siya ngadto sa campo sa Israel, ug miingon: Tumindog kamo kay si Jehova nagtugyan nganha sa inyong kamot sa panon sa Madian. 16Ug gibahin niya ang totolo ka gatus ka tawo sa totolo ka pundok ug gibutang niya diha sa mga kamot nilang tanan ang mga trompeta, ug mga tibod nga walay sulod lakip ang mga sulo sa sulod sa mga tibod. 17Ug siya miingon kanila: Tan-awa ako ninyo, ug buhaton ninyo ang ingon niini: ug ania karon, kong ako moadto sa kinagawasang dapit sa campo, ug mao kini, nga ingon sa akong buhaton, buhaton usab ninyo. 18Kong ako magahuyop sa trompeta, ako ug ang tanan nga mouban kanako, nan huypa usab ninyo ang mga trompeta sa tanang daplin sa campo ug mag-ingon: Alang kang Jehova ug kang Gedeon. 19Busa si Gedeon, ug ang usa ka gatus ka tawo nga iyang kauban ming-adto sa kinagawasang dapit sa campo sa sinugdan sa pagtukaw sa tungang gabii sa diha nga bag-o pa lamang nga nahaluna ang bantay: ug ilang gihuyop ang mga trompeta, ug gibuak ang mga tibod nga diha sa ilang mga kamot. 20Ug ang totolo ka panon minghuyop sa mga trompeta, ug mingbuak sa mga tibod, ug nagbibit sa mga sulo sa ilang mga kamot nga wala, ug ang mga trompeta sa ilang mga kamot nga too aron sa paghuyop niini ; ug sila misinggit: Ang espada ni Jehova ug ni Gedeon. 21Ug sila nanindog ang tagsatagsa ka tawo sa iyang dapit libut sa campo; ug ang tanang panon nanalagan, ug sila naninggit, ug nakapalagiw kanila . 22Ug ilang gihuyop ang totolo ka gatus ka mga trompeta, ug si Jehova nagabutang sa tagsatagsa ka espada sa mga tawo batok sa iyang masigkauban ug batok sa tibook nga panon; ug ang panon mikalagiw hangtud sa Beth-sitta paingon sa Cerera, hangtud sa utlanan sa Abel-mehola tupad sa Tabbat. 23Ug ang mga tawo sa Israel nanag-usa pagtapok gikan sa Nephtali, ug gikan sa Aser, ug gikan sa tibook nga Manases, ug minglutos kang Madian. 24Ug si Gedeon nagpadala ug mga sinugo ngadto sa tibook nga dapit sa kabungtoran sa Ephraim, nga nagaingon: Lumugsong kamo batok sa Madian, ug kuhaa gikan kanila ang mga tubig hangtud sa Beth-bara, bisan pa sa Jordan. Busa ang tanang tawo sa Ephraim naghiusa pagtigum, ug nagkuha sa mga tubig hangtud sa Beth-bara, lakip ang Jordan. 25Ug nabihag nila ang duha mga principe sa Madian, si Oreb ug si Zeeb; ug ilang gipatay si Oreb didto sa bato sa Oreb, ug si Zeeb ilang gipatay didto sa pulog-anan sa vino sa Zeeb, ug giapas ang Madian; ug ilang gidala ang mga ulo ni Oreb ug ni Zeeb ngadto kang Gedeon unahan sa Jordan.
Copyright
Learn More


c: text/html

text:
Arangkada of Leo Lastimosa for March 5, 2012
Depensa sa amnesia
Ang desisyon nilang Chief Justice Renato Corona ug mga abogado nga di siya palingkuron sa witness stand sa pagpadayon sa impeachment trial sunod semana di makatabang sa ilang kaso:
-o0o-Kon di motubang si Corona sa 23 ka senator-judges, unsaon man niya pagpasabot ang dakong kang-a tali sa iyang gideklarar sa iyang statement of assets, liabilities and net worth (SALN) nga P3.5 milyones ang iyang kuwarta sa bangko ug sa nabisto na niyang peso accounts nga mokabat og P31.5 milyones?
Kon patuyangan si Corona, ipahamtang niyang lapad nga amnesia. Gusto niya nga kalimtan sa senator-judges ug sa tanang nagsunod sa impeachment trial ang nabisto niyang peso accounts sa Philippine Savings Bank. Niinsistir si Corona nga ang pagdawat sa mga ebidensiya gikan sa PSBank dakong kalapasan sa iyang katungod sa privacy.
-o0o-Nipasangil ang mga abogado ni Corona nga ang duha ka supina nga giluwatan ni Senate President Juan Ponce Enrile batok sa PSBank, nga maoy nakapabisto sa dagko niyang peso accounts, gipasikad sa usa ka pekeng dokumento nga gipresentar sa prosekusyon. Kini bisan napamatud-an na sa buwag nga imbestigasyon sa Senado nga tinuod ang dokumento ug nga susihunon na lang kinsay naghatag ini sa prosekusyon.
Hukman sa Senado ang mosyon ni Corona dayong sugod sa presentasyon sa depensa karong Marso 12. Kon ipabilin sa senator-judges ang labing lig-ong mga ebidensiya sa prosekusyon, apiki si Corona. Kon ibasura, mag-ngisi siya.
-o0o-Sa pag-umol sa taktika sa depensa, klarong wa mangonsulta si Corona sa iyang katiguwangan. Nga nakahunghong unta niya nga ang tinagoan nga nabisto na lisod na kaayong tabonan pagbalik. Mas makaayo niya kon mangandam na pagtubag inay mo-insistir nga pakalimtan ang mga pasangil batok niya.
Nga makiangayon lang. Kay di motugot ang katawhan, ang tinuorayng bosing sa impeachment trial ni Corona, nga hukman ang kaso sa technicalities, sinalikway ang tinuorayng unod sa kasayurang nahibaw-an sa husay. Ang kaugmaon ni Corona di angayng hukman pinasikad sa kangilngig sa mga abogado sa depensa ug sa prosekusyon, ni sa kahimtang sa panghunahuna sa pipila ka senator-judges, kon dili sa kamatinud-anon ni Corona pagsilbi sa katawhan ug sa iyang kahaom pagpadayon pagduma sa Korte Suprema. O sa kakuwang nila. [30] leo_lastimosa@abs-cbn.com

robotstxt: allowed

filter: keep


text:
Gidisenyo ba Kini?
Mga Sensor sa Bakukang
Kon ang lasang masunog, ang kadaghanan sa mga mananap mangikyas, apan ang black fire beetle (matang sa bakukang) modugok hinuon ngadto. Ngano? Kay diha man sila mangitlog sa bag-o pang nasunog nga mga kahoy. Sanglit ang mga manunukob niini nangikyas na man, sila libreng makakaon, makasanay, ug makapangitlog. Apan nganong makahibalo man sila kon asa nga lasang ang nasunog?
Hunahunaa: Duol sa tungatungang tiil sa bakukang, dunay mga sensor nga gitawag ug pit organ nga makamatikod ug infrared radiation gikan sa lasang nga nagkayo. Ang radyasyon mopainit sa pit organ ug dayon pangitaon sa bakukang ang sunog.
Apan sila duna pay laing sensor. Sa dihang masunog ang ilang dugokanang mga kahoy, ang antena sa bakukang makamatikod bisag gamay kaayong sukod sa pipila ka kemikal gikan sa maong kahoy nga nagkayo. Sumala sa ubang researcher, gamiton niini nga mga bakukang ang ilang antena sa pagpangita sa kahoy nga nagkayo nga halos usa ka kilometro ang gilay-on. Tungod sa ilang mga katakos, kini nga bakukang daw makahibalo ug makatultol ug nagkayo nga lasang sa gilay-ong mga 48 kilometros!
Gitun-an sa mga siyentista ang pit organ ug antena niini nga bakukang sa pagpauswag sa mga gamit nga makamatikod ug sunog ug infrared radiation. Ang gigamit karon nga mga high-resolution infrared sensor kinahanglan pang pabugnawon, busa ang bakukang hayan makatabang sa mga siyentista sa paghimog mas maayong mga sensor nga moobra sa normal nga temperatura. Ang antena sa bakukang nakaaghat sa mga inhenyero sa paghimog fire-detection system nga mas sensitibo ug makamatikod ug kemikal gikan sa aso sa nagkayo nga kahoy ug ubang kemikal sa palibot.
Ang mga siyentista natingala sa talagsaong paagi sa bakukang sa pagkakaplag ug lugar nga kapangitlogan. “Sa unsang paagi kini nga bakukang nakabaton ug abilidad sa pagpangitlog niining paagiha?” nangutana ang usa ka eksperto maylabot sa bakukang nga si E. Richard Hoebeke sa Cornell University, United States. “Pagkagamay sa atong nahibaloan labot sa mga insekto nga may sensitibo kaayo ug komplikadong mga mekanismo sa sensor.”
Unsay imong hunahuna? Ang abilidad ba sa bakukang sa pagkamatikod ug nagkayo nga lasang mitungha pinaagig ebolusyon? O kini ba gidisenyo?


text:
TOPIKO SA KOBER | PAANO NAGSUGOD ANG KABUHI?
Ang Sabat nga Takus Binagbinagon
PAGKATAPOS mabinagbinag ang ebidensia, madamo nga tawo ang naghinakop nga ang kabuhi produkto sang isa nga may superyor nga kaalam. Binagbinaga ang halimbawa ni Antony Flew, isa ka propesor sa pilosopiya nga isa anay ka nagapanguna nga sumalakdag sang ateismo. Sang matun-an niya ang makatilingala nga pagkakomplikado sang kabuhi kag ang pisikal nga kasuguan sang uniberso, ginbag-o ni Flew ang iya pagpati. Ginpatuhuyan niya ang pangatarungan sang mga pilosopo sang una sang nagsulat sia: “Dapat naton sundon kon diin nagatudlo ang ebidensia.” Para kay Propesor Flew, ang ebidensia nagatudlo nga may yara gid Manunuga.
Amo man sini ang ginhinakop ni Gerard nga ginsambit na sa sini nga serye sang mga artikulo. Wala sapayan sang iya mataas nga tinapusan kag sang iya karera parte sa pagtuon sa mga insekto, nagsiling sia: “Wala gid ako sing nakita nga ebidensia nga ang kabuhi naghalin lang sa wala sing kabuhi nga butang. Ang pagkaorganisado kag pagkakomplikado sang buhi nga mga butang nagkumbinsi sa akon nga may yara gid isa ka Organisador kag Desinyador.”
Kon paano nga ang isa ka tawo makatuon parte sa isa ka eskultor kon usisaon niya ang iya eskultura, natun-an man ni Gerard ang mga kinaiya sang Manunuga sang gin-usisa niya ang kalibutan sang kinaugali. Ginbinagbinag man ni Gerard ang libro nga ginapadungog sa Manunuga—ang Biblia. (2 Timoteo 3:16) Nakita niya diri ang makapakumbinsi nga mga sabat sa mga pamangkot parte sa nagligad sang katawhan kag ang praktikal nga mga solusyon sa mga problema sang mga tawo subong. Gani nakumbinsi sia nga ang Biblia produkto man sang isa nga may superyor nga kaalam.
Subong sang napamatud-an ni Gerard, takus gid binagbinagon ang mga sabat sang Biblia. Ginaagda ka namon nga usisaon man ini.
Magtuon sing Dugang Pa
Ano ang Ginasiling sang Biblia Parte sa Pagtuga?
Ginalaragway sang Biblia nga gintuga sang Dios ang kabuhi sa duta sa sulod sang anom ka “adlaw.” Tig-beinte kuatro oras bala ang tagsa ka adlaw?
May Katuyuan Gid Bala ang Paghimo sang Aton Planeta?
Matuman ayhan ang katuyuan para sa duta?
Gintuga Bala ang Kabuhi?
Importante gid kon ano ang imo ginapatihan parte sa pagsugod sang kabuhi.


text:
1 Corinto 1Ang Pulong Sa Dios (APSD-CEB)
1 Ako si Pablo nga pinili sa Dios nga mahimong apostol ni Cristo Jesus. Ako ug si Sostenes nga atong igsoon diha kang Cristo 2 nangumusta kaninyong mga tumutuo diha sa Corinto. Gilain na kamo sa Dios aron mahimong iya tungod sa inyong pagkahiusa kang Cristo Jesus. Gipili niya kamo nga mahimong iyang mga anak uban sa tanan nga nagaila kang Jesu-Cristo nga atong Ginoo sa bisan asang lugar. Siya Ginoo natong tanan.
3 Hinaut nga madawat ninyo ang grasya ug kalinaw gikan sa Dios nga atong Amahan ug kang Ginoong Jesu-Cristo.
Mga Panalangin Diha kang Cristo
4 Nagapasalamat ako kanunay sa Dios tungod sa mga panalangin nga iyang gihatag kaninyo nga anaa kang Cristo Jesus. 5 Kay sa inyong pagkahiusa kang Cristo, gipanalanginan kamo sa Dios sa tanan — sa kahibalo ug sa pagpanulti. 6 Tungod niini napamatud-an ninyo mismo ang among mga gipanudlo mahitungod kang Cristo. 7 Busa wala gayod kamo makulangi sa mga espirituhanong mga hiyas nga gihatag sa Dios samtang nagahulat kamo sa pagbalik sa atong Ginoong Jesu-Cristo. 8 Si Cristo mao ang maglig-on sa inyong pagtuo hangtod sa kataposan, aron nga sa pag-abot sa adlaw nga siya maghukom, wala siyay ikasaway kaninyo. 9 Kasaligan ang Dios nga nagtawag kaninyo sa pagpakighiusa sa iyang Anak nga si Jesu-Cristo nga atong Ginoo.
Ang mga Tumutuo ni Cristo Kinahanglang Magkahiusa
10 Mga igsoon, nagahangyo ako kaninyo sa ngalan sa atong Ginoong Jesu-Cristo, nga maghiusa kamong tanan ug likayi ninyo ang pagkabahin-bahin. Paghiusa kamo diha sa inyong mga hunahuna ug sa inyong katuyoan. 11 Nahisgotan ko kini tungod kay adunay nagsugilon kanako gikan sa pamilya ni Cloe nga may panag-away diha kaninyo. 12 Ang buot kong ipasabot mao kini: ang uban kaninyo nagaingon, “Kang Pablo ako,” ug aduna usay nagaingon, “Kang Apolos ako.” Aduna pa gayoy nagaingon, “Kang Pedro ako,” ug ang uban nagaingon, “Kang Cristo ako.” 13 Dili kana maayo! Ngano, nabahin-bahin ba diay si Cristo? Si Pablo wala magpalansang sa krus alang kaninyo. Wala usab kamo mabautismohi sa ngalan ni Pablo.
14 Nagapasalamat ako sa Dios nga wala akoy gibautismohan kaninyo gawas lang kang Crispus ug kang Gayo. 15 Busa walay makaingon nga gibautismohan kamo sa akong ngalan. 16 (Gibautismohan ko usab diay si Estefanas ug ang iyang pamilya. Apan gawas kanila wala na akoy mahinumdoman pang uban.) 17 Kay wala ako sugoa ni Cristo aron sa pagbautismo kondili sa pagtudlo sa Maayong Balita. Ug ang akong pagtudlo dili pinaagi sa mga maanindot ug maalamon nga pagpanulti, kay basin madala ko ang mga tawo ngadto kang Cristo pinaagi sa akong abilidad ug mawad-an na lang ug gahom ang kamatayon ni Cristo sa krus.
Si Cristo mao ang Gahom ug Kaalam sa Dios
18 Alang sa mga tawong nangawala, ang pagtulon-an mahitungod sa kamatayon ni Cristo sa krus binuang lang, apan kanatong nangaluwas, kini gahom sa Dios. 19 Kay ang Kasulatan nagaingon, “Gub-on ko ang kaalam sa mga tawo nga maalamon, ug ipakita ko nga walay pulos ang pagsabot sa mga adunay kinaadman.” 20 Unsa na man unyay kapuslanan sa mga maalamon, sa mga magtutudlo sa Kasugoan, ug sa mga maayong makiglantugi niini nga panahon? Kay gipakita man sa Dios nga binuang lang ang kalibotanon nga kaalam.
21 Kay ang Dios sa iyang kaalam wala magtugot nga maila siya sa mga tawo pinaagi sa kalibotanon nga kaalam; kondili pagbuot sa Dios nga luwason ang mga tawo pinaagi sa ilang pagtuo sa giwali nga Maayong Balita, nga sumala sa mga wala motuo, binuang lang kini. 22 Ang mga Judio dili motuo kon walay milagro nga ilang makita, ug ang mga Griego, ilang timbang-timbangon kon ang gitudlo kanila motukma ba sa ilang ginaingon nga kaalam. 23 Apan kami, ang among giwali mao ang Cristo nga gilansang sa krus. Kini dili madawat sa mga Judio ug binuang lang alang sa mga dili Judio. 24 Apan sa mga tawo nga gitawag sa Dios, Judio man o dili, si Cristo mao ang gahom ug ang kaalam sa Dios. 25 Kay ang gihunahuna nila nga binuang nga gihimo sa Dios mas labaw pa kaysa kaalam sa tawo, ug ang gihunahuna nila nga kaluyahon nga gihimo sa Dios mas kusog pa kaysa kusog sa tawo. 26 Mga igsoon kang Cristo, hinumdomi ninyo kon unsa ang inyong kahimtang sa wala pa kamo mahimong tinawag sa Dios, pipila lang gayod kaninyo ang giila nga maalamon o kaha may katakos, ug pipila lang usab ang naggikan sa inila nga mga pamilya. 27 Apan ang gipili sa Dios mao kadtong giisip sa katawhan nga dili maalamon aron pakaulawan ang mga maalamon, ug gipili usab niya ang mga tawo nga wala gayoy gahom aron pakaulawan ang mga tawong gamhanan. 28 Gipili sa Dios ang mga kabos ug talamayon, nga giisip sa katawhan nga walay kapuslanan, aron ipakita niya nga dili mahinungdanon ang giisip sa katawhan nga mahinungdanon. 29 Busa walay makapasigarbo atubangan sa Dios. 30 Sa pagbuot sa Dios anaa kita kang Cristo Jesus. Si Cristo mao ang kaalam sa Dios alang kanato. Pinaagi kaniya gipakamatarong kita sa Dios, iya na kita, ug gitubos na niya kita gikan sa atong mga sala. 31 Busa, sama sa ginaingon sa Kasulatan, “Ang buot magpasigarbo, kinahanglan ipasigarbo lamang niya ang gibuhat sa Ginoo.”


text:
21 August 2016
Open Letter On President Marcos Burial at Heros’ Cemetery.
RODRIGO ROA DUTERTE
President
Republic of the Philippines
Peoples’ Palace
Malacañan, Manila
Tinahud Nga Presidente Duterte,
Mainitong pagtimbaya gikan sa Governing Council sa Lumad Mindanaw Peoples Federation/LMPF.
Kami nga sakop sa Lumad Mindanaw Peoples Federation/LMPF Governing Council nagkatigum dinhi sa Aqua Agri, Trinidad Hill, Maa, Davao City aron sa paghisgot ug paghukom sa mga butang ug isyu nga makaapektar dili lamang kanamo nga mga Lumad kun dili ang kinabag’ang katawhan sa nasud Pilipinas.
Kami ang mga naga-representar sa kaliwat sa kapin 30 ka Katawhang Lumad nga wala ma-Islam sa Mindanao. Ang among kaapu-apohan kun ancestors maoy naabtan sa misyonaryong Islam; mga mananakop nga Katsilà, Amerikano, Hapon ug mga dumuduong kun settlers gikan sa Luzon ug Visayas nga gihatud sa goberno dinhi sa Mindanao pinaagi sa resettlement programs sukad 1930s hangtud 1960s.
Ang isa sa isyu nga among gilantugian karon mao ang laraw sa paglubong sa dugay ng namatay nga Presidente Ferdinand Emmanuel Edralin Marcos Sr. Ug didto kini ilubong sulod sa kapin 140 ka esktaryang Lubnganan sa mga Bayani kun Libingan Ng Mga Bayani/LNMB, Fort Bonifacio, Taguig. Panahon sa inyong kampanya, Halangdong Presidente Duterta, usa sa inyong panaad ngadto sa mga Marcoses nga kung ikaw ang modaug sa pagka-presidente sa 2016 Election imong tugutan nga ilubong si Presidente Marcos sa LNMB. Ug kini sa kasamtangan ang napakaukyab ug nakapabahin-bahin sa katawhan: mouyon, dili- mouyon ug way gidapigan.
Kaming naminaw ug among namatikdan nga ang matag pundok adunay lamà sa kamatuoran ang ilang mga baruganan. Pananglitan, ang pundok nga mouyon aduna sila’y sukaranan ngano nga angayan si Marcos ilubong kay siya nahimong presidente dili lamang sa usa ka termino kun dili mokabat og kapin 20 ka tuig ang iyang paglingkod sa Malacanang isip Presidente sa Pilipinas. Gawas niini, siya nakadawat og daghang medalya ug mga pasidungog isip sundalo panahon sa Ikaduhang Gubat sa Kalibutan. Isip Presidente daghang siya og nahimo ug nakab’ot alang sa kaayohan sa katawhang Pilipino. Pinaagi kaniya namugna ang National Food Authority/NFA, Masagana 99, Green Revolution, inabagan sa International Rice Research Institute kun IRRI aron maseguro ang batakang panginahanglan sa katawhan nga mao ang pagkaon. Kauban sa iyang maanyag nga kapikas, First Lady of the Philippines and Metro Manila Governor, Imelda Romualdez Marcos, ilang gipalambo ug gipanindot ang Pilipinas pinaagi sa kalihukang Kilusang Bagong Lipunan kun KBL. Ubos sa iyang administrasyon giilisdan ang maka-Katsilang “barrio” ngadto sa Maka-Pilipinong “barangay” isip batakang gambalay sa goberno sa Pilipinas. Ubos sa iyang pagpangulo namugna niya ang 3,517 kilometrong Philippine Highway or Asian Highway/AH 26 o Maharlika Highway gikan sa Laoag, Ilocos Norte sa Amihanan, Luzon ngadto sa Zamboanga City sa Mindanao. Iyang gipatulayan kapin duha ka kilometrong kalay’on sa San Juanico nga gitawag niya og “Marcos Bridge”. Kini nagkonek dili lamang Samar ug Leyte kun dili ang nasud Pilipinas.
Sa pikas bahin niining tanang kaayohan nga nabuhat ni Marcos, anaa ang dakung suliran nga hangtud karon pabilin nga gipas’an sa mga Pilipino ug sa umaabot pa nga kaliwatan. Kini ang suliran sa pagbayad sa dakung nautang sa goberno panahon ni Marcos. Siya nagadawat og suholan isip Presidente nga 13,500.00USD matag tuig. Apan taliwala niini aduna siya’y natigum nga bahandi kuwarta nga dili mominus og 10,000,000,000 USD. Iya kining gitaguan nagkalain-laing mga dagkung bangko sa kalibutan apil na ang naa sa Switzerland. Nga gani migula ang pangalang ni Maria Imelda “Imee” Marcos-Manotoc, Bongbong R. Marcos, Irene Marcos Araneta, former First Lady ug Congresswoman Imelda Romualdez Marcos ug iyang mga apo sa kontrobersyal nga Panama Papers kaniadtong ika-15 sa Abril 2016. Ang Panama Papers, Mossack Fonseca listahan sa mga politiko, negosyante ug korporasyon nga adunay tinan’ugang hilabihan kadaghang bahandi ug kuwarta nga
kasagaran nakuha sa dili maayo nga pamaagi sama sa kawat kawkaw samtang naa sila ang nagdumala sa panggagamhanan.
Tungod niini ang Pilipinas nga ikaduha [sa Japan] nga malambuong nasud sa Asya nahimong uyayod hangtud na karon. Ang graft and kurapsyon kun pagpangawkaw sa salapi sa goberno sa mga Marcos ug iyang cronies nahimong kabahin na sa kultura sa mga politiko ug kawani sa goberno. Ang poverty incidence misaka gikan 41% sa 1960 ngadto sa 59% sa 1980. Apan luyo niining tanan, gipropaganda sa Goberno ni Marcos nga milambo ang Pilipinas.
Matud sa taho nga una napukan si Marcos, miulbo ang utang sa Pilipinas ngadto sa 20,000,000,000 USD (Dr. Manuel Montes, 1984). Gikan 1970 ngadto sa 1981 miulbo pa ang utang sa Pilipinas og 25%. Kasagaran sa gipang-utang gigasto ngadto sa dili mapuslanon nga proyekto sama sa Bataan Nuclear Plant ug uban pang mga proyekto sa goberno nga wala makaserbisyo sa katawhan.
Tungod sa sistematikong pagyatak sa tawhanong katungod sa diktadorya ni Marcos, mi-alsa ang Moros ug komunistang CPP NPA NDF. Kaniadtong 1970s gideklara ni Marcos ang gahum militar o Martial Law. Tungod niini sa kabukiran sa Mindanao nanago ang mga aktibista nga kasagaran gikan sa mga dagkung tulunghaan sa Manila ug Visayas. Tua sila namuyo sa mga hikling ug awaaw [countrysides] nga katilingban sa Lumad. Tungod niini midulot ang pasangil sa goberno ug militar nga ang Katawhang Lumad dili lamang nagasuporta sa rebelde kung dili mga rebelde na. Busa panahon sa Martial Law walay puas ang pagpamakwit, pagpangdakup, pagpangtoryur, pagpamomba, pagpmatay sa mga Lumad. Ang dili mamakwit akusahan sa military nga supporter sa rebelde. Samtang ang mga namakwit dili na basta-basta makabalik sa kabukiran kay sila gidudahan nga tigpaniid kun informer sa military. Ug kining maong katalagman nagapadayon hangtud na karon. Gani nahimo na nga usa ka propaganda ang hakot/tapok sa lumad gikan sa kabukiran ngadto sa kasiyudaran ug i-propaganda nga na-displaced tungod sa militarisasyon sa kabukiran. Ug ang traditional nga nabatasan sa mga Lumad nga bagani, alimaong, magahat ug uban pa gipropganda na nga para-military groups. Kining tanan kung buot subayon nahulma sa kapin 20 tuig nga pagpadagan ni Marcos isip diktador.
Tungod sa dili na maagwanta nga kahimtang, miapil ang Katawhang Lumad sa paghugpong (Lumad Mindanaw) aron wagtangon ang Marcos nga diktadorya. Ug pinaagi sa aksyon sa katawhan kaniadtong Pebrero 1986 sa EDSA, napalayas si Presidente Marcos apil iyang pamilya gikan sa Malacanang paingon sa Hawa’ii ug didto na siya namatay kaniadtong ika-29 Septiyembre1989.
Ang pagpapalayas kaniya sa katawhan mao ang usab ang paghubo gikan kaniya sa tanang niyang katungdanan isip Pangulo sa Pilipinas. Busa, Mahal Namong Presidente Rodrigo Roa Duterte, kaming miyembro sa LMPF Governing Council among iapil ang among tingog sa tingog sa katawhan sa Pilipinas nga dili angayan nga ilubong si Marcos sa sagradong lubnganan sa mga bayani. Kung imong ipalubong si Marcos sa LNMB usa kini ka pagdaut sa atong kaugalingon isip Pilipino. Kay bisan unsaon namo paghunahuna, ang usa ka pangulo nga napalayas tungod kay diktador dili gayud angayan nga pasidunggan ug isagol sa lunsay’ng mga Bayani sa atong Mahal nga Nasud Pilipinas. Unsa nala’y masulti sa laing mga nasyon ug atong ulahing henerasyon nga adunay nasagol nga diktador sa LNMB? Ang LNMB dili lamang lubnganan sa mga Bayaning Pilipino kun dili usa ka tinubdan ug kahibalo’g pagtulun’an sa atong kasaysayan alang sa mga sumusunod. Aron makapahuway na usab ang kanhi Presidente Marcos, among isugyot nga didto siya ilubong sa lugar diin siya karon nahimutang.
Daghang salamat, Mr. President.
Matinahuron,
(original signed)
GUKOM JOSÉ C MACARIAL
Presiding Council


text:
SEKSIYON 3
Kon Unsaon Pagsulbad sa mga Problema
“Batoni ang mainit nga gugma alang sa usag usa, kay ang gugma magatabon sa daghang sala.”—1 Pedro 4:8
Inigsugod sa inyong panagtiayon, motungha ang lainlaing problema kay magkalahi tingali mog hunahuna, pagbati, ug tinamdan sa kinabuhi. O kaha ang problema maggikan sa uban ug sa wala damhang panghitabo.
Sayon ra ang pagbalewala sa problema, apan gitambagan ta sa Bibliya nga atubangon kini. (Mateo 5:23, 24) Kon imong sundon ang mga prinsipyo sa Bibliya, makita nimo ang kinamaayohang solusyon sa imong mga problema.
1 HISGOTI ANG PROBLEMA
ANG GIINGON SA BIBLIYA: “Adunay . . . panahon sa pagsulti.” (Ecclesiastes 3:1, 7) Seguroang makagahin kag panahon nga estoryahan ang inyong problema. Isulti sa imong kapikas ang tinuod nimong gibati ug gihunahuna. Kanunayng ‘isulti ang tinuod’ sa imong kapikas. (Efeso 4:25) Bisag suko na kaayo ka, likayi nga mosingka. Ang kalma nga tubag makatabang nga dili mosangko sa away ang simpleng panag-estorya.—Proverbio 15:4; 26:20.
Bisag dili mo magkasinabot, magpabiling kalma ug ayaw kalimti nga magpakitag gugma ug pagtahod sa imong kapikas. (Colosas 4:6) Paningkamoti nga sulbaron dayon ang problema, ug dili magbungolay.—Efeso 4:26.
UNSAY IMONG MAHIMO?
Pagtakdag hustong panahon aron hisgotan ang problema
Kon imong turno nga maminaw, ayaw pagsagbat. Paghulat sa imong turno nga mosulti
2 PAMINAWA UG SABTA ANG IMONG KAPIKAS
ANG GIINGON SA BIBLIYA: ‘Batoni ang malumong pagmahal sa usag usa. Manguna sa pagpakitag pasidungog.’ (Roma 12:10) Importante kaayo nga maminaw. Sabta ang opinyon sa imong kapikas uban ang kaluoy ug pailob. (1 Pedro 3:8; Santiago 1:19) Ayaw pagpakaaron-ingnon nga naminaw. Kon mahimo, undangi una ang imong ginahimo ug paminawa ang imong kapikas, o pangutan-a siya kon puwede ninyo kining estoryahan unya. Kon imo siyang isipon nga ka-team imbes nga kontra, ‘dili ka daling masuko.’—Ecclesiastes 7:9.
UNSAY IMONG MAHIMO?
Paminaw nga bukas ang hunahuna, bisag dili ka makauyon sa imong madungog
Sabta ang kahulogan sa iyang gipanulti. Matikdi ang iyang lihok, ekspresyon sa nawong, ug tonada sa tingog
3 BUHATA ANG INYONG NASABOTAN
ANG GIINGON SA BIBLIYA: “Sa tanang matang sa pagbudlay adunay bentaha, apan ang pulong lamang sa mga ngabil mosangko sa kawalad-on.” (Proverbio 14:23) Dili igo nga magkauyon lang kon unsay maayong solusyon. Kinahanglang buhaton ninyo ang inyong nasabotan. Bisag nagkinahanglan kanag dakong paningkamot, dili kana makawang. (Proverbio 10:4) Kon magtinabangay mo, “adunay maayong balos” ang inyong paghago.—Ecclesiastes 4:9.
UNSAY IMONG MAHIMO?
Saboti kon unsay mahimo sa matag usa aron masulbad ang problema
Susiha kon duna bay pag-uswag matag karon ug unya
Pagkat-og Dugang
Kon sa Unsang Paagi Mahimo Kang Maayong Tigpaminaw
Ang pagpaminaw dili ordinaryong buhat kondili pagpakita kinig gugma. Sayra kon sa unsang paagi mahimo kang maayong tigpaminaw.
Kon Unsay Himoon Aron Dili Ka Makasultig Sakit
Unsay inyong himoon kon ang inyong relasyon ingong magtiayon naapektohan tungod sa sakit nga sinultihan?
Sa Unsang Paagi Malikayan ang Pagbungolay?
Nganong ang magtiayon magbungolay, ug unsay ilang himoon aron masulbad ang ilang panag-away?


text:
1Ug si Jehova miingon kang Josue: Ayaw kahadlok, dili ka magmaluya: dad-a ang tanan mo nga katawohan nga iggugubat, ug tumindog ka ug umadto sa Ai: tan-awa, gihatag ko sa imong kamot ang hari sa Ai, ug ang iyang katawohan, ug ang iyang ciudad, ug ang iyang yuta; 2Ug pagabuhaton mo sa Ai ug sa iyang hari ingon sa gibuhat mo sa Jerico ug sa iyang hari: mao lamang nga ang mga butang nga inyong maagaw ug ang panon sa mga vaca, inyong pagakuhaon alang kaninyo: Magbutang ka ug banhiganan sa luyo sa ciudad. 3Busa si Josue mibangon, ug ingon man ang tibook katawohan nga iggugubat, aron sa pag-adto sa Ai: ug si Josue nagpili ug katloan ka libo ka mga tawo, ang mga tawong maisug, ug iyang gipalakaw sila sa gabii. 4Ug iyang gisugo sila nga nagaingon: Ania karon, kamo magapasalipod sa banhiganan batok sa ciudad, sa luyo sa ciudad; ayaw pagpahalayo sa ciudad, kondili manag-andam kamo ngatanan; 5Ug ako, ug ang tibook katawohan nga ania uban kanako, moduol ngadto sa ciudad. Ug mahitabo, sa diha nga mogula sila sa pag-asdang kanato, ingon sa una, nga mangalagiw kita gikan sa ilang atubangan; 6Ug sila mogukod kanato, hangtud nga madala nato sila gikan sa ciudad; kay moingon unya sila: Nangalagiw sila gikan sa atong atubangan, sama sa una: busa mangalagiw kita gikan sa atubangan nila; 7Ug manindog kamo gikan sa inyong banhiganan, ug agawon ninyo ang ciudad: kay si Jehova nga inyong Dios, magahatag niana sa inyong kamot. 8Ug mamao kini, sa diha nga maagaw na ninyo ang ciudad, inyo kanang sunogon; pagabuhaton ninyo sumala sa pulong ni Jehova: matngoni, ako nagsugo kaninyo. 9Ug si Josue nagapaadto kanila; ug sila nangadto sa banhiganan, ug nanghunong sila sa taliwala sa Beth-el ug Ai, dapit sa kasadpan sa Ai: apan niadtong gabhiona, si Josue mipahulay ipon sa katawohan. 10Ug si Josue mibangon sayo sa buntag, ug gitapok ang katawohan ug mitungas, siya ug ang tanang mga anciano sa Israel, nga nanag-una sa katawohan padulong sa Ai. 11Ug ang tibook nga katawohan, bisan ang mga tawo nga iggugubat nga uban kaniya, nangadto ug miduol sa ciudad, ug nanghunong dapit sa Amihanan sa Ai: ug didto may usa ka walog sa taliwala niya ug sa Ai. 12Ug midala siya ug duolan sa lima ka libo ka tawo ug iyang gipabanhig sa taliwala sa Bethel ug sa Ai, dapit sa kasadpan sa ciudad. 13Busa ilang gipahaluna ang katawohan, bisan ang tibook nga pundok nga didto dapit sa amihanan sa ciudad, ug kadtong nanagbanhig dapit sa kasadpan sa ciudad; ug si Josue miadto niadtong gabhiona sa kinataliwad-an sa walog. 14Ug nahitabo, sa pagkakita sa hari sa Ai niini, nagdali-dali sila ug mibangon sa pagsayo, ug ang mga tawo sa ciudad miadto sa pagpakig-away batok sa Israel, siya ug ang tibook niyang katawohan, sa takna nga gikasabutan, sa atbang sa Arabah; apan wala mahibalo siya nga may nanagbanhig batok kaniya sa luyo sa ciudad. 15Ug si Josue ug ang tibook Israel naghimo ingon sa nadaug sila sa ilang atubangan ug nangalagiw nga miagi sa kamingawan. 16Ug ang tibook katawohan nga diha sa ciudad gipanawag aron sa paggukod kanila: ug ilang gigukod si Josue ug silang tanan nahilayo gikan sa ciudad. 17Ug walay bisan usa ka tawo nga nahabilin sa Ai kun sa Bethel, nga wala mogukod sa Israel: ang ciudad ilang gibiyaan nga binuksan ug minggukod sila sa Israel. 18Ug si Jehova miingon kang Josue: Ilabog ang bangkaw nga anaa sa imong kamot patunong sa Ai; kay ihatag ko kana sa imong kamot. Ug gilabog ni Josue ang bangkaw nga diha sa iyang kamot patunong sa ciudad. 19Ug ang nanagbanhig mingdali sa pagbangon gikan sa ilang dapit, ug nanalagan diha-diha sa paglabog niya sa iyang kamot, ug mingsulod sa ciudad ug ilang giagaw kini; ug sila mingdali-dali ug gisunog nila ang ciudad. 20Ug sa diha nga ang mga tawo sa Ai nanglingi sa ilang luyo nakita nila, ug, ania karon, ang aso sa ciudad nagautbo ngadto sa langit ug nawad-an sila sa gahum sa pagkalagiw paingon nganhi kun paingon ngadto: ug ang mga tawo nga nangalagiw ngadto sa kamingawan namalik sa paglutos sa mga nanaggukod. 21Ug unya sa pagkakita ni Josue ug sa tibook Israel nga ang mga nagbanhig nakaagaw na sa ciudad, ug nga ang aso sa ciudad nag-utbo na, sila namalik pag-usab ug gipatay nila ang mga tawo sa Ai. 22Ug ang uban nanggula sa ciudad batok kanila; busa sila nahataliwala sa Israel; ang uban dinhing dapita ug ang uban didtong dapita; ug ilang gipanagpatay sila ug busa kanila walay nahabilin kun nahakalagiw. 23Ug ang hari sa Ai ilang gidala nga buhi ug gidala siya ngadto kang Josue. 24Ug nahitabo, sa diha nga ang Israel miundang na sa pagpatay sa tanang pumoluyo sa Ai didto sa campo, sa kamingawan diin sila gipanglutos nila, ug silang tanan nangapukan sa sulab sa pinuti hangtud nga sila nangahurot, nga ang tibook Israel namalik ngadto sa Ai ug gipatay usab nila pinaagi sa sulab sa pinuti. 25Ug ang tanan nga nangama ay niadtong adlawa, mga lalake ug mga babaye, may napulo ug duha ka libo, bisan ang tanang mga tawo sa Ai. 26Kay wala kuhaa ni Josue ang iyang kamot, nga iyang gilabog sa bangkaw hangtud nga nahurot pagkalaglag ang tanang pumoluyo sa Ai. 27Ang mga panon lamang sa vaca ug ang mga inagaw niadtong ciudara mao ang gipangdala sa mga Israelhanon alang sa ilang kaugalingon, sumala sa pulong ni Jehova nga iyang gisugo kang Josue. 28Busa gisunog ni Josue ang Ai, ug gihimong usa ka tinapok nga walay katapusan, bisan usa ka binayaan hangtud niining mga adlawa. 29Ug iyang gibitay ang hari sa Ai sa ibabaw sa usa ka kahoy hangtud sa kahaponon: ug sa pagkasalop sa adlaw si Josue nagsugo ug gikuha nila ang iyang lawas gikan sa kahoy, ug gibutang sa alagianan sa ganghaan sa ciudad, ug nagpatindog didto ug usa ka dakung pot-ong sa mga bato hangtud niining mga adlawa. 30Unya nagtukod si Josue ug usa ka halaran didto sa bukid sa Ebal alang kang Jehova, ang Dios sa Israel. 31Ingon sa gisugo ni Moises nga alagad ni Jehova, sa mga anak sa Israel, sumala sa nahasulat sa basahon sa balaod ni Moises, usa ka halaran sa mga bato nga dili hininloan, nga sa ibabaw niana wala pay tawo nga nakasakwat sa puthaw: ug sa ibabaw niadto naghalad sila ug mga halad-nga-sinunog alang kang Jehova, ug hinalad nga mga halad-sa-pakigdait. 32Ug sa ibabaw sa mga bato nagsulat siya ug usa ka hulad sa Kasugoan ni Moises nga iyang gisulat, sa atubangan sa mga anak sa Israel. 33Ug ang tibook nga Israel, ingon man ang ilang mga anciano ug mga punoan; ug ang ilang mga maghuhukom, nanagtindog niining daplina ug niadtong daplina sa arca unahan sa mga sacerdote, ang mga Levihanon nga nanagyayong sa arca sa tugon ni Jehova, ang dumuloong ingon man ang mga molupyo; ang katunga kanila sa atbang sa bukid sa Geresim, ug ang katunga kanila sa atbang sa bukid sa Ebal; sumala sa gisugo ni Moises, ang alagad ni Jehova, kaniadto sa sinugdan, nga ilang panalanginan ang katawohan sa Israel. 34Ug unya iyang gibasa ang tanang mga pulong sa Kasugoan ang panalangin ug ang tunglo, sumala sa tanang nga nahisulat sa basahon sa Kasugoan. 35Walay usa ka pulong nga gisugo ni Moises, nga wala basaha ni Josue sa atubangan sa tibook katilingban sa Israel, ug sa mga babaye, ug sa mga gagmay nga mga kabataan ug sa mga dumuloong nga diha kanila.
Copyright
Learn More


text:
1Gitigom ni Jesus ang 12 ka tinun-an ug iyang gihatagan silag gahom ug awtoridad sa paghingilin sa tanang mga yawa ug sa pag-ayo sa mga sakit. 2Unya gisugo niya sila aron magsangyaw mahitungod sa paghari sa Dios ug mag-ayo sa mga masakiton. 3Miingon siya kanila, "Sa inyong panaw, ayaw kamo pagdalag bisan unsa: sungkod man o bag o pagkaon o salapi ug bisan ganig ilisan. 4Bisan asang balaya nga kamo dawaton, pabilin kamo didto hangtod sa inyong pagbiya niadtong lungsora. 5Ug bisan diin nga dili kamo dawaton, biya nianang lungsora ug taktaka ang abog sa inyong mga tiil agig pasidaan kanila." 6Migikan ang mga tinun-an ug miadto sa tanang balangay. Nagsangyaw sila sa Maayong Balita ug giayo nila ang mga masakiton. 7Si Herodes nga maoy nagmando sa Galilea nakadungog mahitungod sa tanang nanghitabo ug nalibog siya pag-ayo kay may mga tawo man nga nag-ingon nga nabanhaw si Juan nga Magbubunyag. 8Nag-ingon usab ang uban nga mibalik si Elias, samtang ang uban pa gayod miingon nga nabuhi ang usa sa mga propeta kaniadto. 9Miingon si Herodes, "Gipapunggotan ko na si Juan apan kinsa man diay kining tawhana nga daghan mang butang ang akong hidunggan mahitungod kaniya?" Ug nagtinguha siya sa pagpakigkita kang Jesus. 10Namalik ang mga apostoles ug misugilon sila kang Jesus sa tanan nilang nahimo. Unya gidala niya sila ug nangadto nga sila ra sa usa ka lungsod nga ginganlag Betsaida. 11Sa pagkasayod sa mga tawo niini, misunod sila kaniya. Giabiabi sila ni Jesus ug gisuginlan mahitungod sa paghari sa Dios ug giayo niya ang mga masakiton. 12Sa nagsalop na ang adlaw, nanuol kang Jesus ang 12 ka tinun-an ug miingon, "Paadtoa ang mga tawo sa kasikbit nga mga balangay ug kaumahan aron mangitag pagkaon ug abotanan kay hilit kining dapita." 13Apan miingon si Jesus kanila, "Kamo ang maghatag kanilag pagkaon." Sila nanubag, "Lima ra ka pan ug duha ka isda ang ania kanamo. Buot ka ba nga manglakaw kami ug mamalit ug pagkaon alang niining mga tawhana?" 14(Didto may mga 5,000 ka lalaki.) Unya miingon si Jesus sa iyang mga tinun-an, "Palingkora ang mga tawo ug papundoka sa tinag-50 . " 15Gituman kini sa mga tinun-an ug gipalingkod silang tanan. 16Gikuha ni Jesus ang lima ka pan ug duha ka isda ug mihangad siya sa langit ug nagpasalamat sa Dios. Unya gipikaspikas niya ang pan ug gihatag niya kini sa mga tinun-an aron ilang iapod-apod sa mga tawo. 17Nangaon ug nangabusog silang tanan. Ug human niini nakahipos ang mga tinun-an ug 12 ka bukag nga salin sa mga tawo. 18Usa ka higayon niana, nag-ampo si Jesus nga nag-inusara samtang diha lamang sa duol ang iyang mga tinun-an. Unya nangutana siya kanila, "Kinsa man kuno ako sumala sa sulti sa mga tawo?" 19Nanubag sila, "Nag-ingon ang uban nga ikaw mao si Juan nga Magbubunyag. Nag-ingon usab ang uban nga ikaw mao si Elias samtang ang uban pa gayod nag-ingon nga ikaw usa sa mga propeta kaniadto nga nabanhaw." 20"Apan kamo, unsa may inyong ikasulti? Kinsa man ako?" nangutana siya kanila. Mitubag si Pedro, "Ikaw mao ang Mesiyas nga pinadala sa Dios!" 21Apan gipasidan-an sila ni Jesus nga dili gayod manugilon niini kang bisan kinsa. 22Ug miingon siya, "Ang Anak sa Tawo kinahanglan nga mag-antos pag-ayo ug isalikway sa mga pangulo sa mga Judio, sa mga kadagkoan sa mga pari ug sa mga magtutudlo sa Balaod. Patyon siya ug banhawon sa ikatulo ka adlaw." 23Ug miingon siya sa tanan, "Kon may buot mosunod kanako, kinahanglan nga magdumili siya sa iyang kaugalingon, magpas-an sa iyang krus sa tanang adlaw ug magsunod kanako. 24Kay ang buot magluwas sa iyang kinabuhi kawad-an hinuon niini apan ang kawad-an sa iyang kinabuhi tungod kanako magluwas niini. 25Unsa may makuha sa tawo kon maiya ang tibuok kalibotan apan mawala ang iyang kinabuhi o silotan siya? Wala gayod! 26Kon ako ug ang akong pagtulon-an ikaulaw sa usa ka tawo, siya usab ikaulaw unya sa Anak sa Tawo sa iyang pagbalik diha sa iyang himaya ug sa himaya sa Amahan ug sa balaang mga anghel. 27Timan-i kini: adunay pipila dinhi nga dili mamatay hangtod nga makita nila nga maghari na ang Dios." 28Mga usa ka semana human si Jesus magsulti niining mga butanga, gidala niya si Pedro, si Juan ug si Santiago ug nanungas sila sa usa ka bungtod aron mag-ampo. 29Samtang nag-ampo siya, nausab ang iyang panagway ug misilaw sa kaputi ang iyang sapot. 30Ug sa kalit mitungha ang duha ka tawo ug nakigsulti kaniya. Sila mao si Moises ug si Elias 31nga mipakita uban sa langitnong himaya ug nakigsulti kang Jesus mahitungod sa iyang kamatayon didto sa Jerusalem. 32Nahikatulog pag-ayo si Pedro ug ang iyang mga kauban apan nahigmata sila ug nakakita sa himaya ni Jesus ug sa duha ka tawo nga nagbarog tupad kaniya. 33Samtang mibiya kang Jesus ang duha ka tawo, miingon si Pedro kaniya, "Magtutudlo, maayo gayod nga ania kita dinhi. Magpabarog kita ug tulo ka tolda: usa alang kanimo, usa alang kang Moises ug usa alang kang Elias." (Sa tinuoray wala siya makasabot sa iyang gipanulti.) 34Samtang nagsulti pa siya, mitungha ang usa ka panganod ug milandong kanila ug nangahadlok ang mga tinun-an sa diha nga ang panganod mitabon kanila. 35Unya may tingog gikan sa panganod nga miingon, "Kini mao ang akong Anak nga akong gipili. Pamatia ninyo siya." 36Sa pagkahanaw na sa tingog, si Jesus na lamang ang nahibilin. Wala magsaba ang mga tinun-an mahitungod niining tanan ug niadtong higayona wala silay gisuginlan sa bisan unsang butang nga ilang nakita. 37Sa pagkasunod adlaw nanglugsong sila gikan sa bungtod ug misugat kang Jesus ang usa ka dakong panon sa mga tawo. 38Unya gikan sa pundok may usa ka tawo nga misinggit, "Magtutudlo, tan-awa intawon ang akong anak nga lalaki! Bugtong ko siyang anak. 39Moataki kaniya ang usa ka espiritu ug mokalit lang siyag singgit ug mokirig nga magbula ang baba. Gipaantos siya niini pag-ayo ug halos dili na lang mobiya kaniya. 40Gihangyo ko ang imong mga tinun-an paghingilin sa espiritu apan wala sila makahimo." 41Si Jesus mitubag, "Pagkawalay pagtuo ug pagkahiwi sa inyong hunahuna! Magsigi na ba lang akog uban-uban kaninyo? Magsigi na ba lang akog pailob kaninyo?" Unya miingon siya sa tawo, "Dad-a dinhi ang imong anak." 42Sa pagduol sa bata, gibunal siya sa yawa ngadto sa yuta ug gipakirig siya. Gipagula ni Jesus ang yawa, giayo niya ang bata ug giuli ngadto sa amahan niini. 43Ug nahibulong ang tanang tawo sa dakong gahom sa Dios. Samtang natingala pa ang mga tawo sa tanan nga gibuhat ni Jesus, miingon siya sa iyang mga tinun-an, 44"Ayaw kamo kalimot sa akong isulti kaninyo karon. Ang Anak sa Tawo itugyan ngadto sa gahom sa mga tawo." 45Apan wala sila makasabot sa kahulogan niini. Gililong kini kanila aron dili sila makasabot niini ug nahadlok sila nga mangutana kaniya mahitungod niining butanga. 46Unya naglalis ang mga tinun-an kon kinsa ang labing dako kanila. 47Apan nahibalo si Jesus sa ilang gihunahuna busa mikuha siyag usa ka bata ug gipatindog sa iyang kiliran. 48Ug miingon siya kanila, "Ang modawat niining bata sa akong ngalan, modawat kanako ug ang modawat kanako, modawat usab kaniya nga nagpadala kanako. Kay ang labing ubos kaninyong tanan mao ang labing dako." 49Si Juan miingon kaniya, "Magtutudlo, nakakita kamig tawo nga naghingilin ug mga yawa pinaagi sa imong ngalan ug amo siyang gidid-an kay dili man siya sakop sa atong pundok." 50"Ayaw siya pagdid-i," miingon si Jesus kaniya ug sa ubang mga tinun-an, "kay ang dili batok kaninyo dapig kaninyo." 51Sa dihang nagkaduol ang mga adlaw nga si Jesus mokayab na sa langit, nausa ang iyang hunahuna sa pag-adto sa Jerusalem. 52Mipadala siya ug mga sinugo nga nag-una kaniya ug nangadto sila sa usa ka balangay sa Samaria aron pag-andam sa tanan alang kaniya. 53Apan wala modawat kaniya ang mga tawo didto tungod kay nagpadulong man siya sa Jerusalem. 54Sa pagkasayod nila niini, ang mga tinun-an nga si Santiago ug si Juan miingon, "Ginoo, buot ka ba nga mosugo kami nga mag-ulan ug kalayo gikan sa langit aron mangasunog sila?" 55Si Jesus milingi ug gibadlong sila. 56Ug mipadayon sila paglakaw ngadto sa laing balangay. 57Samtang naglakaw sila, may usa ka tawo nga miingon kang Jesus, "Mosunod ako kanimo bisan asa ka moadto." 58Si Jesus miingon kaniya, "Ang mga milo may tagoanan ug ang mga langgam may mga salag apan walay kahigdaan ug kapahulayan ang Anak sa Tawo." 59Ug miingon siya sa laing tawo, "Sunod kanako." Apan miingon ang tawo, "Ginoo, mouli una ako aron paglubong sa akong amahan." 60Si Jesus mitubag, "Pasagdi ang mga patay nga maglubong sa ilang mga minatay. Apan ikaw, lakaw ug iwali ang paghari sa Dios." 61May laing tawo usab nga miingon, "Mosunod ako kanimo, Ginoo, apan tugoti una ako sa pagpauli aron manamilit sa akong banay." 62Si Jesus miingon kaniya, "Kinsa gani kadtong mosugod pagdaro ug unya magsigig lingi sa likod dili angay sa paghari sa Dios."
Copyright
Learn More


text:
Magpadayon Ka ba sa Pagbantay?
“Busa, magpadayon sa pagbantay tungod kay wala kamo mahibalo sa adlaw ni sa takna.”—MAT. 25:13.
1, 2. (a) Unsay gipadayag ni Jesus bahin sa kataposang mga adlaw? (b) Unsang mga pangutana ang atong hisgotan?
TALAGSAON gayod ang paglingkod didto sa Bukid sa mga Olibo—nga nag-umbaw sa templo sa Jerusalem—dihang gipahayag ni Jesus ang usa sa iyang kulbahinam nga mga tagna. Si Pedro, Andres, Santiago, ug Juan naminaw pag-ayo samtang gisulti kini ni Jesus. Daghan siyag gisulti bahin sa kataposang mga adlaw niining daotang sistema sa kalibotan, ang panahon diin siya magmando sa Gingharian sa Diyos. Gisultian niya sila nga nianang yugtoa, ang iyang “matinumanon ug maalamong ulipon” maghawas kaniya sa yuta, nga maghatag sa iyang mga alagad sa nunot sa panahong espirituwal nga pagkaon.—Mat. 24:45-47.
2 Dayon, sa mao gihapong tagna, giasoy ni Jesus ang sambingay bahin sa napulo ka ulay. (Basaha ang Mateo 25:1-13.) Hisgotan nato kini nga mga pangutana: (1) Unsa ang pangunang mensahe sa sambingay? (2) Giunsa pagpadapat sa matinumanong mga dinihogan ang tambag diha sa sambingay, ug unsay mga resulta? (3) Sa unsang paagi makabenepisyo ang matag usa kanato sa sambingay ni Jesus?
UNSA ANG MENSAHE SA SAMBINGAY?
3. Kaniadto, sa unsang paagi gipatin-aw sa atong mga publikasyon ang sambingay bahin sa napulo ka ulay, ug unsa ang posibleng resulta niini?
3 Atong nakat-onan sa nag-unang artikulo nga sa di pa dugayng katuigan, anam-anam nga giusab sa matinumanong ulipon ang ilang paagi sa pagpatin-aw sa Kasulatan. Nagpokus sila karon sa praktikal nga kapadapatan imbes sa simbolikal o matagnaong mga kahulogan. Kaniadto, ang atong mga publikasyon maghatag usahay ug espesipikong simbolikal nga kahulogan bisan sa gagmayng detalye sa sambingay ni Jesus bahin sa napulo ka ulay, lakip sa mga lampara, lana, sudlanan, ug uban pa. Apan, posible ba nga tungod niini dili na hinuon nato makuha ang simple ug hinungdanong mensahe sa sambingay? Ang tubag niini hinungdanon kaayo.
4. Sa sambingay, sa unsang paagi nato mailhan kon kinsa (a) ang pamanhonon? (b) ang mga ulay?
4 Atong susihon ang pangunang mensahe ni Jesus niini nga sambingay. Una, tagda ang pangunang mga karakter. Kinsa ang pamanhonon diha sa sambingay? Tin-aw, si Jesus naghisgot sa iyang kaugalingon. Aw, sa laing higayon, iya ganing gitumong ang iyang kaugalingon ingong ang pamanhonon! (Luc. 5:34, 35) Ug kinsa ang mga ulay? Sa sambingay, si Jesus miingon nga ang mga ulay kinahanglang andam ug nagsiga ang ilang mga lampara dihang moabot ang pamanhonon. Matikdi ang susamang sugo ni Jesus sa iyang “gamayng panon” sa dinihogang mga sumusunod: “Baksi ang inyong hawak ug pasigaha ang inyong mga lampara, ug magpakasama kamo sa mga tawong nagapaabot sa ilang agalon sa pagpauli niya gikan sa kasal.” (Luc. 12:32, 35, 36) Dugang pa, si apostol Pablo ug apostol Juan giinspirar sa pagtandi sa dinihogang mga sumusunod ni Kristo ngadto sa putling mga ulay. (2 Cor. 11:2; Pin. 14:4) Dayag nga ang sambingay ni Jesus sa Mateo 25:1-13 magsilbing tambag ug pasidaan alang sa mga dinihogan.
5. Giunsa pagpaila ni Jesus ang yugto sa panahon diin mapadapat ang iyang sambingay?
5 Sunod, tagda ang yugto sa panahon. Sa unsang yugto sa panahon mapadapat ang tambag ni Jesus? Gihatagan kita ni Jesus ug tin-awng timailhan diha sa kataposang bahin sa sambingay: “Ang pamanhonon miabot.” (Mat. 25:10) Ingon sa gihisgotan sa Hulyo 15, 2013, nga gula niining magasina, ang tagna ni Jesus sa Mateo kapitulo 24 ug 25 walo ka beses nga naghisgot sa iyang pag-abot o pag-anhi; sa matag usa niini, pareho ra nga Gregong pulong ang gigamit. Sa matag higayon, si Jesus nagtumong sa yugto sa dakong kasakitan dihang siya moabot aron sa paghukom ug dayon sa paglaglag niini nga sistema sa mga butang. Busa, dayag nga kini nga sambingay mapadapat panahon sa kataposang mga adlaw, apan ang sangkoanan niini mahitabo sa dakong kasakitan.
6. Base sa konteksto, unsa ang pangunang mensahe sa sambingay?
6 Unsa ang pangunang mensahe sa sambingay? Hinumdomi ang konteksto. Bag-o pang gihisgotan ni Jesus ang iyang “matinumanon ug maalamong ulipon.” Kana nga ulipon maoy usa ka gamayng grupo sa dinihogang mga lalaki kinsa manguna sa mga sumusunod ni Kristo sa kataposang mga adlaw. Gipasidan-an ni Jesus kini nga mga lalaki nga kinahanglan silang magpabiling matinumanon. Dayon, gigamit ni Jesus kini nga sambingay sa pagtambag sa tanan niyang dinihogang mga sumusunod sa kataposang mga adlaw. Sila kinahanglang “magpadayon sa pagbantay” aron dili mawala ang ilang bililhong ganti. (Mat. 25:13) Atong susihon karon ang sambingay ug tan-awon kon giunsa pagpadapat sa mga dinihogan kini nga tambag.
GIUNSA PAGPADAPAT SA MGA DINIHOGAN ANG TAMBAG DIHA SA SAMBINGAY?
7, 8. (a) Ang maalamong mga ulay napamatud-ang andam tungod sa unsang duha ka hiyas? (b) Sa unsang paagi napamatud-ang andam ang mga dinihogan?
7 Gipasiugda sa sambingay ni Jesus nga ang maalamong mga ulay andam sa pag-abot sa pamanhonon, dili sama sa mga buangbuang. Ngano? Tungod sa duha ka hiyas: pagkaandam ug pagkamabinantayon. Ang mga ulay, nga gisugo sa pagtukaw aron sa paghulat sa pag-abot sa pamanhonon, kinahanglang magpasiga kanunay sa ilang mga lampara ug magpabiling igmat hangtod sa kulbahinam nga panghitabo. Apan, lahi sa mga buangbuang, ang lima ka ulay nangandam gayod, nga nagdalag ekstrang lana uban sa ilang mga lampara. Napamatud-an ba usab nga andam ang matinumanong mga dinihogan?
8 Oo! Latas sa kataposang mga adlaw, ang dinihogang mga Kristohanon milihok nga sama nianang sa maalamong mga ulay, nga andam sa pagtuman sa ilang buluhaton hangtod sa kataposan. Sila nahibalo nga sa ilang matinumanong pag-alagad, daghan silag isakripisyong materyal nga bentaha sa kalibotan ni Satanas. Determinado sila sa pag-alagad kang Jehova nga maunongon, dili tungod kay duol na ang kataposan, kondili tungod kay sila nahigugma kaniya ug sa iyang Anak. Sila naghupot sa ilang integridad, nga wala magpaimpluwensiya sa espiritu niining daotang kalibotan ug sa materyalistiko, imoral, ug hakog nga mga tinamdan niini. Sa ingon, sila nagpabiling andam, nga kanunayng nagbanwag sa ilang kahayag, ug mapailobong naghulat sa pag-abot sa Pamanhonon, bisag siya daw nalangan.—Filip. 2:15.
9. (a) Sa unsang paagi nagpasidaan si Jesus bahin sa kinaiyanhong kiling nga magduka? (b) Sa unsang paagi misanong ang mga dinihogan sa singgit: “Ania na ang pamanhonon”? (Tan-awa usab ang footnote.)
9 Ang ikaduhang hiyas nga nakatabang sa maong mga ulay nga magmaandam mao ang pagkamabinantayon. Posible ba nga ang usa ka dinihogan magduka panahon sa ilang pagtukaw sa kagabhion? Oo. Matikdi nga si Jesus miingon bahin sa napulo ka ulay nga “silang tanan nagduka ug nahikatulog” dihang daw nalangan pag-abot ang pamanhonon. Si Jesus nahibalo gayod nga bisan ang usa ka tawong andam ug maikagon mahimong maluya ug malinga samtang naghulat sa iyang pag-abot. Ang matinumanong mga dinihogan nagpatalinghog sa maong pasidaan ug nanglimbasog sa pagpabiling nagtukaw ug mabinantayon. Sa sambingay, ang tanang ulay misanong sa singgit: “Ania na ang pamanhonon!” Apan kadto lamang pabiling nagtukaw ang nakalahutay hangtod sa kataposan. (Mat. 25:5, 6; 26:41) Komosta ang matinumanong mga dinihogan karon? Latas sa kataposang mga adlaw, midawat sila sa lig-ong ebidensiya nga samag nag-ingon, “Ania na ang pamanhonon”—nga taliabot na. Sila usab nakalahutay, nga kanunayng andam sa pag-abot sa Pamanhonon. * Apan, ang sangkoanan sa sambingay nagpunting sa usa ka espesipikong yugto sa panahon. Sa unsang paagi?
GANTI ALANG SA MGA MAALAMON UG SILOT ALANG SA MGA BUANGBUANG
10. Ang panag-estoryahay sa mga maalamon ug sa mga buangbuang magpatunghag unsang makapalibog nga pangutana?
10 Tingali, ang labing makapalibog nga bahin sa sambingay mao ang hinapos niini dihang nag-estoryahay ang buangbuang nga mga ulay ug ang mga maalamon. (Basaha ang Mateo 25:8, 9.) Tungod niana, motungha ang pangutana: “Sa kasaysayan sa katawhan sa Diyos, kanus-a nga ang mga matinumanon midumili sa pagtabang niadtong nanginahanglan?” Tagda ang yugto sa panahon nga mapadapat ang sambingay. Hinumdomi ang atong mas tin-awng pagsabot nga si Jesus, ang Pamanhonon, moabot aron sa paghukom dihang talitapos na ang dakong kasakitan. Busa, lagmit nga ang panag-estoryahay nagtumong sa kon unsay mahitabo sa dili pa matapos ang dakong kasakitan. Nganong makaingon kita niana? Kay nianang panahona, ang mga dinihogan makadawat na sa ilang kataposang pagtimbre.
11. (a) Unsay mahitabo sa dili pa magsugod ang dakong kasakitan? (b) Unsay gipasabot sa maalamong mga ulay sa ilang pagpaadto sa mga buangbuang sa mga tigbaligyag lana?
11 Busa, sa dili pa magsugod ang dakong kasakitan, ang tanang matinumanong dinihogan dinhi sa yuta makadawat na sa ilang kataposang pagtimbre. (Pin. 7:1-4) Sukad niana, segurado na ang ilang pagkatinawag. Apan hunahunaa ang mga katuigan sa dili pa magsugod ang kasakitan. Unsay mahitabo sa mga dinihogan nga wala magmabinantayon, kinsa wala makahupot sa ilang integridad? Mawala kanila ang ilang langitnong ganti. Dayag, dili nila madawat ang kataposang pagtimbre una pa magsugod ang kasakitan. Nianang panahona, ang ubang matinumanon pagadihogan. Dihang magsugod na ang kasakitan, ang mga buangbuang makurat tingali sa pagkalaglag sa Dakong Babilonya. Tingali nianang panahona lang nila maamgohan nga dili sila andam sa pag-abot sa Pamanhonon. Sa maong panahon, unsay mahitabo kon mangayo silag tabang? Ang sambingay ni Jesus naghatag ug makapasubong tubag. Ang maalamong mga ulay wala manghatag ug lana ngadto sa mga buangbuang, hinunoa gipaadto nila kini sa mga tigbaligyag lana. Apan, hinumdomi nga kadto ‘tungang gabii’ na. Makakaplag pa kaha silag tigbaligyag lana nianang taknaa? Dili. Ulahi na ang tanan.
12. (a) Sa dakong kasakitan, unsay mahitabo niadtong kanhi mga dinihogan nga nahimong dili matinumanon una pa ang kataposang pagtimbre? (b) Unsay mahitabo niadtong napamatud-ang susama sa buangbuang nga mga ulay?
12 Sa susama, panahon sa dakong kasakitan, ang matinumanong mga dinihogan dili na makatabang kang bisan kinsa nga mahimong dili matinumanon. Ulahi na ang tanan. Nan, unsay mahitabo sa mga dili matinumanon? Gipatin-aw ni Jesus kon unsay mahitabo dihang ang buangbuang nga mga ulay milakaw aron sa pagpalit ug lana: “Ang pamanhonon miabot, ug ang mga ulay nga andam misulod kauban niya ngadto sa kombira sa kasal; ug gisirhan ang pultahan.” Inig-abot ni Kristo sa iyang himaya sa talitapos na ang kasakitan, tigomon niya ang iyang matinumanong mga dinihogan ngadto sa langit. (Mat. 24:31; 25:10; Juan 14:1-3; 1 Tes. 4:17) Ang pultahan pagasirhan gyod alang sa mga dili matinumanon, sama sa buangbuang nga mga ulay. Sila tingali mosinggit: “Senyor, senyor, ablihi kami!” Apan ang tubag susama niadtong nadawat sa samag kanding nga mga indibiduwal niana nga takna sa paghukom: “Sultihan ko kamo sa tinuod, wala ako makaila kaninyo.” Pagkamakapasubo!—Mat. 7:21-23; 25:11, 12.
13. (a) Nganong dili angayng mohinapos nga daghan sa mga dinihogan ang mahimong dili matinumanon? (b) Nganong ang pasidaan ni Jesus mahimong isipon usab nga pagpahayag sa iyang pagsalig? (Tan-awa ang hulagway sa sinugdan sa artikulo.)
13 Busa unsay atong ikahinapos? Buot bang ipasabot ni Jesus nga daghan sa iyang dinihogang mga alagad ang mahimong dili matinumanon ug kinahanglang pulihan? Dili. Hinumdomi nga bag-o pa niyang gipasidan-an ang iyang “matinumanon ug maalamong ulipon” nga kinahanglang dili sila mahimong daotang ulipon. Wala kana magpasabot nga gidahom niyang mahitabo kana. Sa susama, kini nga sambingay naghatag ug puwersadong pasidaan. Ingon nga lima ka ulay ang buangbuang ug lima sab ang maalamon, ang matag dinihogan makapili kon siya ba mahimong andam ug mabinantayon o mahimong buangbuang ug dili matinumanon. Si apostol Pablo giinspirar sa paghatag ug susamang pasidaan ngadto sa dinihogang mga isigka-Kristohanon. (Basaha ang Hebreohanon 6:4-9; itandi ang Deuteronomio 30:19.) Matikdi nga ang pasidaan ni Pablo pintok, apan gisundan niya kini ug mahigugmaong pagpahayag sa iyang pagsalig nga ang iyang Kristohanong mga igsoon may palaaboton nga “mga butang nga mas maayo.” Sa susama, ang pasidaan sa sambingay ni Jesus nagpadayag nga siya may samang pagsalig sa mga dinihogan. Si Kristo nahibalo nga ang matag usa sa iyang dinihogang mga alagad makapabiling matinumanon ug makadawat sa maanindot nga ganti!
SA UNSANG PAAGI MAKABENEPISYO ANG “UBANG MGA KARNERO” NI KRISTO?
14. Nganong ang “ubang mga karnero” makabenepisyo usab sa sambingay bahin sa napulo ka ulay?
14 Sanglit gipunting ni Jesus ang sambingay bahin sa napulo ka ulay ngadto sa iyang dinihogang mga sumusunod, makahinapos ba kita nga dili makabenepisyo niini ang “ubang mga karnero” ni Kristo? (Juan 10:16) Dili gayod! Hinumdomi nga simple ra ang mensahe sa sambingay: “Magpadayon sa pagbantay.” Mapadapat lang ba kana sa mga dinihogan? Si Jesus kas-a miingon: “Ang ginasulti ko kaninyo ginasulti ko sa tanan, Magpadayon sa pagbantay.” (Mar. 13:37) Gisugo ni Jesus ang tanan niyang sumusunod sa pag-andam sa ilang kasingkasing alang sa matinumanong pag-alagad ug sa pagkab-ot sa samang sukdanan sa pagkamabinantayon. Busa ang tanang Kristohanon nagsundog sa maayong panig-ingnan sa mga dinihogan, kinsa nag-una sa ministeryo diha sa ilang kinabuhi. Kinahanglang hinumdoman usab sa matag usa kanato nga ang buangbuang nga mga ulay nangayog lana sa mga maalamon. Ang ilang kawang nga paghangyo magpahinumdom nato nga walay si bisan kinsa nga mahimong magmatinumanon, magpabilin sa kamatuoran, o magpabiling mabinantayon alang kanato. Ang matag usa kanato manubag ngadto sa matarong nga Maghuhukom nga gitudlo ni Jehova. Kita kinahanglang andam. Ug hapit na siyang moabot!
Ang pagpangayog lana magpahinumdom nato nga walay si bisan kinsa nga mahimong magmatinumanon o magpabiling mabinantayon alang kanato
15. Nganong ang umaabot nga kaminyoon ni Kristo ug sa iyang pangasaw-onon makapahinam sa tanang matuod nga Kristohanon?
15 Ang tanang Kristohanon makabenepisyo usab sa pangunang panghitabo sa sambingay ni Jesus. Kon buot hunahunaon, kinsa may dili mahinam nianang umaabot nga kaminyoon? Ang mga dinihogan maanaa unya sa langit; human sa gubat sa Armagedon, sila mahimong pangasaw-onon ni Kristo. (Pin. 19:7-9) Dayon ang tanan dinhi sa yuta makabenepisyo nianang kasal sa langit, kay kini maggarantiya ug hingpit nga gobyerno alang sa tanan. Langitnon man o yutan-on ang atong paglaom, magmadeterminado kita sa pagpadapat sa hinungdanong leksiyon sa sambingay bahin sa napulo ka ulay. Andamon nato ang atong kasingkasing ug magpabiling lig-on, nga kanunayng magtukaw, aron atong matagamtam ang mahimayaong kaugmaon nga gitagana ni Jehova kanato!
^ par. 9 Sa sambingay, may yugto sa panahon tali sa pagsinggit, “Ania na ang pamanhonon!” (bersikulo 6) ug sa aktuwal nga pag-abot, o pag-anhi, sa pamanhonon (bersikulo 10). Sa kataposang mga adlaw, naila sa mabinantayong mga dinihogan ang ilhanan sa presensiya ni Jesus. Busa, nahibalo sila nga siya “ania na”—nagmando sa Gingharian. Apan, kinahanglan gihapon silang magpadayon sa pagbantay hangtod sa iyang pag-abot, o pag-anhi.


text:
Kahulugan sa Damgo
DAMGO:Nagdamgo kog daghan nga mga ice. Unsay buot ipasabot niana Kuya Sonny. Thanks daan. Frm: 991
KAHULOGAN:Makaangko ka’g mga kabilinggan sa kinabuhi ug adunay mga yawan-on og hunahuna nga tawo nga modaut sa imong maayong binuhatan.
000 Read more…
DAMGO:Nagdamgo ko’g mga lamok ug akong gipangdagpi dayon namatay. Unsay ipasabot niana Kuya Sonny. Thanks daan. Frm: 990
KAHULOGAN:Nagpasabot nga imong ma-overcome ang mga problema nimo ug dayon makaangkon ka og kalipay ingon man kaayohan.
000
DAMGO:Kuya Sondavz nagdamgo kog morgue dayon misulod ako niini kay adunay akoy gipangita nga patay. Unsay buot ipasabot niana. Thanks. Frm: 330
KAHULOGAN:Adunay madawat na lang nimo nga kasayoran kabahin sa kamatayon sa imong paryente o higala.
000
DAMGO:Nagdamgo ko’g perfume ug giayo daw nako kini og simhot. Unsay kahulogan niana Kuya Sondavz. Frm: 229
KAHULOGAN:Adunay moabot kanimo nga kalipayan ug kaayohan.
000
DAMGO:Hi Kuya Sondavz gud am and ilove you. Nagdamgo ko sa usa ka cellphone. Unsay meaning niana. Salamat. Frm: 002
KAHULOGAN:Adunay imong mahinagbo nga usa ka estranhero kinsa mo-harass ug mopakaulaw sa imong kalihukan.


text:
2 Cronica 18Ang Pulong Sang Dios (HLGN)
Ginpaandaman ni Micaya si Ahab
(1 Har. 22:1-28)
18 Karon, nagmanggaranon kag nagdungganon na gid si Jehoshafat, kag nangin maayo ang iya relasyon kay Haring Ahab sang Israel tungod sa pag-asawahay sang miyembro sang ila pamilya. 2 Pagkaligad sang pila ka tuig, nagbisita si Jehoshafat kay Ahab sa Samaria. Nag-ihaw si Ahab sang madamo nga mga karnero kag baka sa pagpapunsyon para kay Jehoshafat kag sa iya mga tinawo. Dayon ginhagad niya si Jehoshafat sa pagsalakay sa Ramot Gilead. 3 Nagsiling siya kay Jehoshafat, “Maupod ka bala sa amon sa pagpakig-away sa Ramot Gilead?” Nagsabat si Jehoshafat, “Handa ako nga mag-upod sa imo, kag handa ako nga ipagamit sa imo ang akon mga soldado. Huo, maupod kami sa inyo sa pagpakig-away. 4 Pero pamangkuton ta anay ang Ginoo kon ano ang iya masiling.”
5 Gani ginpatawag ni Ahab ang mga propeta—400 sila tanan, kag ginpamangkot, “Malakat bala kami sa pagpakig-away sa Ramot Gilead ukon indi?” Nagsabat sila, “Lakat, kay padaugon ka sang Dios!” 6 Pero nagpamangkot si Jehoshafat, “Wala na bala diri sang iban pa nga propeta sang Ginoo nga aton mapamangkutan?” 7 Nagsabat si Ahab kay Jehoshafat, “May isa pa nga puwede naton mapamangkutan kon ano ang isiling sang Ginoo—si Micaya nga anak ni Imla. Pero akig ako sa iya kay wala gid siya sing ginatagna nga maayo parte sa akon kundi puro lang malain.” Nagsabat si Jehoshafat, “Indi ka dapat maghambal sang subong sina.” 8 Gani ginpatawag ni Ahab ang isa sa iya mga opisyal kag ginsilingan, “Dal-a ninyo diri gilayon si Micaya nga anak ni Imla.”
9 Karon, si Haring Ahab sang Israel kag si Haring Jehoshafat sang Juda, nga nagabayo sang ila harianon nga mga bayo, nagapungko sa ila tagsa ka trono sa atubangan sang linasan nga ara dampi sa puwertahan sang Samaria. Kag nagapamati sila sa ginasiling sang mga propeta. 10 Si Zedekia nga isa sa mga propeta, nga anak ni Kenaana, may ginhimo nga sulosungay nga salsalon. Nagsiling siya, “Amo ini ang ginasiling sang Ginoo: ‘Paagi sa sini nga sungay, laglagon mo, Haring Ahab, ang mga Arameanhon hasta nga maubos sila.’” 11 Amo man ang ginsiling sang tanan nga propeta. Siling nila, “Salakaya ang Ramot Gilead, Haring Ahab, kag magadaog ka, kay itugyan ini sang Ginoo sa imo.”
12 Sa pihak nga bahin, ang ginsugo sa pagkuha kay Micaya nagsiling sa iya, “Ang tanan nga propeta palareho nga nagsiling nga magadaog ang hari, gani amo man dapat ang imo isiling.” 13 Pero nagsiling si Micaya, “Nagasumpa ako sa buhi nga Ginoo nga akon Dios nga ihambal ko lang ang ginapahambal niya sa akon.”
14 Pag-abot ni Micaya kay Haring Ahab nagpamangkot ang hari sa iya, “Micaya, salakayon bala namon ang Ramot Gilead ukon indi?” Nagsabat si Micaya, “Salakaya ninyo kag magadaog kamo, kay itugyan ini sa inyo.” 15 Pero nagsiling ang hari kay Micaya, “Pila gid bala ka beses nga pasumpaon ko ikaw nga sugiran mo ako sing matuod sa ngalan sang Ginoo?” 16 Gani nagsiling si Micaya, “Nakita ko sa palanan-awon nga naglalapta ang mga Israelinhon sa mga kabukiran pareho sa mga karnero nga wala sing manugbantay, kag nagsiling ang Ginoo, ‘Ini nga mga tawo wala na sing pangulo. Papaulia sila nga may kalinong.’” 17 Nagsiling si Haring Ahab kay Jehoshafat, “Indi bala ginsilingan ko na ikaw nga wala gid siya sing maayo nga ginatagna parte sa akon kundi puro lang malain?”
18 Nagsiling pa si Micaya, “Pamatii ang mensahi sang Ginoo! Nakita ko ang Ginoo nga nagapungko sa iya trono, kag may nagatindog nga mga langitnon nga mga tinuga sa iya tuo kag wala. 19 Kag nagsiling ang Ginoo, ‘Sin-o ang magahaylo kay Haring Ahab nga magsalakay sa Ramot Gilead agod mapatay siya didto?’ Lain-lain ang sabat sang langitnon nga mga tinuga. 20 Sang ulihi may espiritu nga nagpalapit sa Ginoo kag nagsiling, ‘Ako ang magahaylo sa iya.’ Nagpamangkot ang Ginoo, ‘Sa ano nga paagi?’ 21 Nagsabat siya, ‘Malakat ako kag pahambalon ko sing binutig ang mga propeta ni Ahab.’ Nagsiling ang Ginoo, ‘Lakat kag himua ina. Magamadinalag-on ka sa paghaylo sa iya.’”
22 Nagsiling dayon si Micaya, “Amo ato ang natabo. Ginpadal-an sang Ginoo ang imo mga propeta sang espiritu nga nagpahambal sa ila sing binutig. Ginbuot sang Ginoo nga malaglag ka.” 23 Nagpalapit si Zedekia kay Micaya kag gintampa siya. Kag nagsiling si Zedekia, “Paano ka makasiling nga ang Espiritu sang Ginoo naghalin sa akon kag nagpakighambal sa imo?” 24 Nagsabat si Micaya, “Mahibaluan mo ini sa adlaw nga mapierdi kamo sa inaway kag manago ka sa pinakasulod nga kuwarto sang balay.”
25 Nagmando dayon si Haring Ahab, “Dakpa ninyo si Micaya kag dal-a pabalik kay Amon nga pangulo sang banwa kag kay Joash nga akon anak. 26 Kag silinga ninyo sila nga nagmando ako nga prisohon ini nga tawo kag hatagan siya sang tinapay lang kag tubig hasta makabalik ako halin sa inaway nga wala maano.”
27 Nagsiling si Micaya, “Kon makabalik ka pa nga wala maano, ti, ang Ginoo wala naghambal paagi sa akon.” Dayon nagsiling si Micaya sa tanan nga tawo didto, “Tandai ninyo ang akon ginsiling!”
Napatay si Ahab
(1 Har. 22:29-35)
28 Gani nagsalakay sa Ramot Gilead si Haring Ahab sang Israel kag si Haring Jehoshafat sang Juda. 29 Nagsiling si Ahab kay Jehoshafat, “Sa tion sang inaway indi ako magpakilala nga ako ang hari, pero ikaw iya magsuksok sang imo harianon nga bayo.” Gani nagpakuno-kuno si Ahab, kag nagpakig-away sila.
30 Karon, nagmando ang hari sang Aram sa mga kumander sang iya mga karwahe, “Indi ninyo pagsalakayon si bisan sin-o, kundi ang hari lang sang Israel.” 31 Pagkakita sang mga kumander sang mga karwahe kay Jehoshafat, naghunahuna sila nga siya ang hari sang Israel, gani ginsalakay nila siya. Pero nagpangayo sang bulig sa Ginoo si Jehoshafat, kag ginbuligan niya siya paagi sa pagpalikaw sang iya mga kaaway sa iya. 32 Kay sang matalupangdan sang mga kumander sang mga karwahe nga indi gali siya ang hari sang Israel, nag-untat sila sa paglagas sa iya.
33 Pero sang nagapamana ang isa ka Arameanhon nga soldado sa mga soldado sang Israel, nalagpatan nga naigo niya si Haring Ahab sang Israel sa tinabuan sang iya panagang sa dughan. Nagsiling si Haring Ahab sa nagadala sang iya karwahe, “Ipalayo ako sa inaway! Kay napilasan ako.” 34 Puwerte na gid ang inaway sadto nga adlaw, kag ang hari sang Israel nagasandig na lang sa iya karwahe nga nagaatubang sa mga Arameanhon hasta maghapon. Kag sang nagasalop na ang adlaw, napatay siya.


text:
Pahayag 4Ang Pulong Sang Dios (HLGN)
Ang Pagsimba sa Langit
4 Pagkatapos sadto, may ginpakita pa gid sa akon. Nakita ko ang puwertahan sa langit nga naabrihan. Kag nabatian ko liwat ang tingog nga pareho sa tunog sang trumpeta. Nagsiling siya sa akon, “Saka ka diri kag ipakita ko sa imo kon ano ang magakalatabo sa palaabuton.” 2 Sa gilayon gin-gamhan ako sang Espiritu Santo. Kag nakita ko didto sa langit ang isa ka trono nga may nagapungko. 3 Ang nagapungko didto nagabadlak pareho sang malahalon nga mga bato nga haspe kag kornalina. Kag sa palibot sang trono may balangaw nga ang iya kolor pareho sa bato nga esmeralda. 4 Sa palibot sang trono, may 24 pa gid ka trono nga ginapungkuan sang 24 ka manugdumala. Ini nga mga manugdumala nagabayo sang puti kag ang kada isa sa ila may korona nga bulawan. 5 Kag halin didto sa trono sige ang pangilat kag pangdaguob, kag kon anu-ano pa ang akon nabatian. Sa atubangan dampi sang trono may pito ka suga nga nagadabdab. Amo ato ang pito ka Espiritu sang Dios. 6 Didto man sa atubangan sang trono may daw sa dagat nga matin-aw pareho sang kristal.
Sa palibot sang trono, sa kada kilid, may apat ka buhi nga mga tinuga. Damo gid ang ila mga mata sa atubangan kag sa likod. 7 Ang premiro sa ila daw sa leon; ang ikaduha daw sa tinday nga baka; ang ikatatlo daw sa tawo ang iya hitsura; kag ang ikaapat daw sa nagalupad nga agila. 8 Ang kada isa sa ila may anom ka pakpak kag damo gid ang ila mga mata sa ila bug-os nga lawas. Adlaw-gab-i wala untat ang ila kanta nga nagasiling,
“Balaan! Balaan! Balaan ang aton Ginoong Dios nga makagagahom sa tanan.
Siya amo ang Dios sang una, subong kag sa palaabuton.”
9 Sige ang ila dayaw, padungog, kag pasalamat sa iya nga nagapungko didto sa trono, nga nagakabuhi sa wala sing katapusan. Kag samtang ginahimo nila ini, 10 ang 24 ka manugdumala nagaluhod kag nagasimba sa iya nga nagapungko didto sa trono, nga nagakabuhi sa wala sing katapusan. Kag ginabutang nila ang ila mga korona sa atubangan sang trono kag magsiling,
11 “Ikaw ang amon Ginoo kag Dios, takos ikaw nga magbaton sang pagpadungog, pagtahod, kag awtoridad.
Kay gintuga mo ang tanan nga butang.
Suno sa imo kabubut-on ginhimo mo sila.”


text:
Arangkada of Leo Lastimosa for November 18, 2011
Nisiwil ang sidsid sa saya ni kanhi presidente Gloria Arroyo sa petisyon nga iyang gipasaka sa Korte Suprema batok sa pagdili sa Malakanyang sa iyang pagbiyahe aron magpatambal sa gawas sa nasud. Apan ang mayoriya sa mga mahistrado sa labawng hukmanan nipili sa paglingiw ug pagyanguyango sa nagkasukwahi niyang mga pangangkon.
Niang usa sa siwil: Ang petisyon ni Arroyo niinsistir nga ang iyang kapakyas pagbiya aron pagpagaan o paglikay sa paggrabe sa iyang hypoparathyroidism ug metabolic bone disorder nakapatumaw sa kakuyaw nga ang iyang sakit mahimong permanente ug di na maayo; apan gisukip ni Arroyo sa petisyon ang testimoniya sa iyang mga doktor, silang Dr. Juliet Gopez-Cervantes ug Dr. Mario Ver, nga ang pasyente hingpit nang maayo sa iyang spine surgery sa unom ngadto sa walo ka buwan, kon way komplikasyon.
-o0o-
Sa ato pa, ang pangangkon ni Arroyo nga himatyon na siya gipanghimakak sa iyang kaugalingon nga mga mananambal. Silang Cervantes ug Ver di mga doktor sa gobyerno nga igo lang nakalili og kadiyot sa pasyente. Gani, si Ver ang naghimo sa tulo ka sunudsunod nga operasyon sa iyang spine. Silay gisaligan ni Arroyo sa iyang kinabuhi ug silay labing suhito sa tinuod nga kahimtang sa iyang panglawas.
Laing siwil: Ang pangangkon ni Arroyo ug sa iyang mga turutot nga kinahanglan siyang magpakita sa labing daling panahon sa endocrinologists ug ubang mga espesyalista sa nagkalainlaing kanasuran, nga ang una ilang gikasabot nga pakigkitaan unta sa Singapore gahapon sa udto, gisukwahi sa kabahin sa iyang petisyon nga nananghid nga motambong sab siya og duha ka international conference. Unsa pa may laing katuyoan sa biyahe ni Arroyo nga wa maglambigit sa iyang kahimsog?
-o0o-
Maayo na lang nga di tanang mahistrado sa Korte Suprema ang nagpaka buta ug bungol sa kuwestiyonableng mga pangangkon ni Arroyo. Nakabantay sa mga buslot nga nahisgutan sa ibabaw ug daghan pang uban si Associate Justice Maria Lourdes Aranal Sereno. Kinsa uban sa laing upat ka mahistrado--Antonio Carpio, Jose Mendoza, Bienvenido Reyes ug Estela Perlas-Bernabe--niawhag nga unya na hukman ang petisyon kon mapaminaw nang mga argumento sa gobyerno ni Presidente Noynoy Aquino.
Apan ang awhag gisalikway sa mayoriya, silang Chief Justice Renato Corona, Associate Justices Presbitero Velasco Jr., Arturo Brion, Diosdado Peralta, Lucas Bersamin, Roberto Abad, Martin Villarama Jr. ug Jose Perez. Kinsa nihukom pagluwat dayon og temporary restraining order (TRO) sa way pagpaminaw nilang DOJ Secretary Leila De Lima ug Solicitor General Jose Anselmo Cadiz.
Wa sab magdali silang Corona ug kaubanan, gitakda ang oral arguments unya pa sa Martes sunod semana. Mas unahon pa hinuon pagtuki angay bang sagpaon og contempt si De Lima sa dinalidali nila nga en banc session karong adlawa. [30] leo_lastimosa@abs-cbn.com


text:
Paghinumdom sa Kamatayon ni Jesus
Kada tuig, ginahimo sa mga Saksi ni Jehova ang paghandom sa kamatayon ni Jesus, nga sumala sa iyang gisugo. (Lucas 22:19, 20) Malipay ming imbitahon ka niining importante kaayong okasyon. Imong makat-onan kon sa unsang paagi makabenepisyo ka sa kinabuhi ug kamatayon ni Jesus.
Pagkat-og Dugang
Unsa ang Maayong Balita?
Sayra kon unsa ang balita gikan sa Diyos, kon nganong importante kini, ug kon unsay angay nimong himoon.
Nganong Gipadala sa Diyos si Jesus sa Yuta?
Sayra kon nganong si Jesus mianhi sa yuta ug kon sa unsang paagi kita makabenepisyo niana.


text:
Sa listahan sa 40 ka mga adunahang Filipino nga gipagawas sa Forbes Asia magazine, wala gyod naapil (nasalaag) ang akong ngalan. Angay bang ikatingala?
Aw, namasin man lang sab ko ba nga maapil ang akong ngalan.
Pero ang tinuod bisan pa'g mopagawas ang Forbes Asia magazine sa listahan sa napulo ka milyon nga pina-kaadunahan nga Filipino, dili gyod ko maapil ang akong ngalan. Tingali kung naa nay listahan sa 90 milyones nga pinakadato sa Pilipinas, aw, maingon gyod nako nga maapil na gyod ko.
Matod pa sa Forbes Asia magazine, si Henry Sy ang nag-una sa listahan kinsa ang salapi ug kabtangan (net worth) mukabat sa $3.1 billion. Gisundan kini ni Lucio Tan, $1.5 billion.
Anaa sab sa listahan sila Jaime Zobel de Ayala, Andrew Tan, Tony Tancaktiong, John Gokongwei Jr., Eduardo Cojuangco Jr., Enrique Razon Jr., George Ty, ug si Senate President Manuel Villar.
Sa mga wala pa makasulay nga mahimong pinaka-adunahan, dili gyod makasulti kung unsa kaharuhay ug kung unsa kalisod ang manginabuhi nga dagha'g salapi.
Duna baya koy amigo kaniadto nga nakadaug ug 80 milyones ka pesos sa lotto.
Matod pa niya dili lalim ang iyang gibating kalipay ug kaguol. Kinsa bay dili malipay kung makagunit nianang kantidara.
Pila na kaha ka sakong bugas (kanang NFA ba) mapalit ana sa? Pila na kaha ka kahon nga buwad ang makonpra ana sa Tabo-an?
Pero kung si Dodong tigasin ang mangutana, pila na kaha kahon nga serbisa ang mapalit anang kwartaha.
Aw, mao man gyod na ba, kung malipay, motagay man gyod ning Pinoy. Kung maguol, tagay sab. Kung laayon tagay gihapon. Kung walay kuwarta, mangita gyod og tagay.
Ang gikagul-an sa akong amigo'ng mikalit pagka-milyonaryo mao kung unsaon niya pag-gasto ang minilyon nga salapi. Ang sugyot sa taga Lapu-Lapu ug Mandaue, mupalit siya'g decorative lamp, katong mahal kaayo ba ug iyang ipa-ugbok sa iyang mansiyon sa Pasil. Pero dili man ganahan akong amigo'ng milyonaryo.
Mubiyahe kaha siya sa Moscow dala ang dakong salapi? Unya'g madakpan siya sa airport. Maayo unta'g PNP general siya.
Dili gud. Iya na lang ba kahang ibayad sa insurance, bulahan mamatay siya, makadawat siya'g milyones? Unya'g mosira ang kompaniya sa insurance.
Nakahunahuna kuno siya nga ibakos ang iyang kwarta apan naguol sab siya kay basin ma-hold-up siya sa Sanciangco'g Colon.
Apan ang labaw niyang gikagul-an mao nga kung unsaon niya pagbahi-bahin nga matagaan ug balato ang tanang kaparyentihan.
Matod pa niya nga kung kaniadto kan-on ug buwad ang iyang kalipay ug kung unsay ipasunod ang iyang ikaguol, sa dihang milyonaryo na akong amigo, wa na siya'y gana magsud-ong sa mahalong pagkaon ug maguol na siya basin pagka-ugma, usa na ka truck ang mumhong mabilin.
Problema sab diay kung mokalit ta'g kadato.
Maayo na lang kay nakatulog ang akong amigo ug sa pagmata niya iya na lang nahibaw-an nga damgo lang ang tanan.
Ang pinaka-kabus sa katilingban malipay na lang kung naay makaon katulo sa usa ka adlaw. Apan ang mga adunahan, wa ta masayod kung unsa sab ang ilang kalipay.
Magdamgo na lang sab kaha ko sa?
Ambot lang!
Visit also: Third Wave Subscribe in a reader


text:
Tagbilaran
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Dakbayan sa Tagbilaran usa ka ikatulo nga klase nga dakbayan sa lalawigan sa Bohol sa Tunga-tungang Kabisay-an nga rehiyon sa Kabisay-an sa Pilipinas. Mao kini ang ulohang dakbayan sa Bohol, nahimutang sa habagatang-kasadpang dapit sa islang-lalawigan. Ang lungsod sa Cortes nahimutang sa amihanan sa dakbayan, ang lungsod sa Corella makaplagan sa amihanang-sidlakang dapit, samtang ang lungsod sa Baclayon diha sa sidlakang.
Ang Tagbilaran ikatulo nga klaseng dakbayan adunay kinatibok-an gidak-on nga 36.50 kilometros quadrado ug nahimutang unang distrito.
Sumala sa census ni acting 2010, dunay 96,792 katawo. Ang gitudlo nga kodigo postal mao ang 6300.
Mga Barangay[usba | edit source]
Ang Dakbayan sa Tagbilaran nabahin ngadto sa 15 ka barangay.
- Bool
- Booy
- Cabawan
- Cogon
- Dao
- Dampas
- Manga
- Mansasa
- Poblacion I
- Poblacion II
- Poblacion III
- San Isidro
- Taloto
- Tiptip
- Ubujan
Kaagi[usba | edit source]
Sa wala pa malungsod[usba | edit source]
Ang kabalayan sa Dapitan gibiyaan niadtong 1563 human sa hiniusang linipot nga pagpanulong sa mga taga Ternate ug mga Portuges. Nahimutang kini kanhi sa kabaybayonan sa Mansàsà ug Dauis ug ginharian kanhi sa magsuon nga Pangil Buaya ug Dail Nisnisan. Pipila na lang ka dagkong haliging kahoy ang nabilin karon niini maong kabalayan.
Niadtong 1565 midunggo ang mga galyon ni Miguel Lopez nga taga Legazpi kauban si Padre Urdaneta ug nakig-kasingkasing kamatuoran sa panaghigala kang Ka Tun-as. Mao niy sinugdanan sa kalambigitan ngadto sa Espanya.
Ang karon nga Tagbilaran sakop kanhi sa Visita sa Baclayon. Niadtong 1592 miabot ang unang pari sa Baclayon apan gisulong sa mga Maguindanao ang Baclayon niadtong 1600. Pipila sa mga lumupyo mitago sa kalasangan sa Punta San Jose nga maoy nahimutangan karon sa Katedral. (Gikan sa exhibit sa Tagbilaran City Square alang sa ika-50 kasumaran sa pagkasyudad sa Tagbilaran, Hulyo 1, 2016)
Pagkalungsod[usba | edit source]
Pagkatuig 1741 mikabat og 1600 ka tributo ang sakop sa lungsod sa Baclayon. Molibo niini ang gikan sa karon Tagbilaran. Gihukmang niadtong 1742 nga bahinon ang Baclayon og duha ka lungsod tungod kay daghan na man ang tributo ug aron mapasayon ang pagdumala. Duha ang gipiliang himuong lungsod - ang Mansàsà ug ang Punta San Jose de Tagbilaran. Maoy gipili ang Punta San Jose sanglit mas sayon man ni dumalaon sa itudlong opisyal sa kagamhanang kolonyal. Ug tuod man nahimong lungsod ang Tagbilaran duha ka tuig sa dili pa mahitabo ang pag-alsa ni Dagohoy. Sakop niini isip mga baryo ang Mansàsà, Dampas, Cabawan, Ubujan, Poblacion, ug ang karon Brgy. Lapaz sa Cortes. Pagkusog sa mga rebelde tali sa mga tuig 1744 ug 1829 gibalhin gikan sa Loboc ang ulohan sa misyon nganhi sa Tagbilaran.
Mga sumpay sa gawas[usba | edit source]
- Official city government website
- Philippine Standard Geographic Code
- 2000 Philippines Census Information


text:
1Sa tapus niining mga butanga gipauswag ni Assuero si Aman anak nga lalake ni Amadatha ang Agagehanon, ug gipauswag siya, ug gibutang ang iyang lingkoranan labaw sa tanang mga principe nga diha uban kaniya. 2Ug ang tanang mga alagad sa hari, nga dinha sa ganghaan sa hari, nagyukbo ug nagtahud kang Aman; kay ang hari nagsugo sa ingon mahitungod kaniya. Apan si Mardocheo wala moyukbo, ni magtahud kaniya. 3Unya ang mga alagad sa hari, nga didto sa iyang ganghaan ming-ingon kang Mardocheo: Nganong naglapas ka sa sugo sa hari? 4Ug nahitabo, nga sila sa adlaw-adlaw nagasulti kaniya, ug siya wala mamati kanila, ug ilang gisuginlan si Aman, aron tan-awon kong ang mga pulong ni Mardocheo nagapadayon ba; kay iyang gisuginlan sila nga siya usa ka Judio. 5Ug sa nakita ni Aman nga si Mardocheo wala moyukbo, ni magtahud kaniya, unya si Aman napuno sa kaligutgut. 6Apan iyang gihunahuna nga pagtamay ang pagpatilaw kang Mardocheo lamang; kay ilang gipahibalo kaniya ang katawohan ni Mardocheo, busa si Aman nagtinguha sa paglaglag sa tanang mga Judio nga dinha sa tibook gingharian ni Assuero, bisan pa ang katawohan ni Mardocheo. 7Sa nahaunang bulan, nga mao ang bulan sa Nisan, sa ikanapulo ug duha ka tuig ni hari Assuero, ilang gihimo ang Pur, nga mao ang rifa, sa atubangan ni Aman adlaw-adlaw, ug bulan-bulan, ngadto sa ikapulo ug duha ka bulan nga mao ang bulan sa Adar. 8Ug si Aman miingon kang hari Assuero: Adunay usa ka katawohan nga nangakatag sa halayong dapit, ug nagkatibulaag sa taliwala sa mga katawohan sa tanang nga lalawigan sa imong gingharian; ug ang ilang mga balaod lahi sa balaod sa tagsatagsa ka katawohan; ni nagabantay sila sa balaod sa hari: busa dili kaayohan sa hari ang pagpasagad kanila. 9Kong kini makapahimuot sa hari, ipahimo ang pagsulat nga sila pagalaglagon: ug ako mobayad sa napulo ka libong talento nga salapi sa mga sinaligan sa buhat sa hari, aron sa pagdala niana ngadto sa tipiganan sa bahandi sa hari. 10Ug ang hari mikuha sa iyang singsing gikan sa iyang kamot, ug gihatag kini kang Aman anak nga lalake ni Amadatha ang Agagehanon, ang kaaway sa mga Judio. 11Ug ang hari miingon kang Aman: Ang salapi gihatag kanimo, ang katawohan usab, sa pagbuhat kanila sumala sa daw maayo kanimo. 12Unya ang mga magsusulat sa hari gipatawag sa nahaunang bulan, sa ikapulo ug tolo ka adlaw niana; ug didto gisulat sumala sa tanan nga gisugo ni Aman sa mga tinugyanan sa hari, ug sa mga gobernador nga dinha sa tagsatagsa ka lalawigan, ug sa mga principe sa tagsatagsa ka katawohan, sa tagsatagsa ka lalawigan sumala sa nahisulat didto, ug sa tagsatagsa ka katawohan sumala sa ilang pinulongan; sa ngalan sa hari nga si Assuero kini gisulat ug gipatikan sa singsing sa hari. 13Ug ang mga sulat gipadala sa correo ngadto sa tanang mga lalawigan sa hari, aron sa paglaglag, sa pagpatay, ug sa pagpoo, sa tanang mga Judio, batan-on ug tigulang, mga kabataan nga gagmay ug mga babaye, sulod sa usa ka adlaw, bisan sa ikapulo ug tolo ka adlaw, sa ikanapulo ug duha ka bulan, nga mao ang bulan sa Adar, ug sa pagkuha sa tanan nila nga mga inagaw alang sa usa ka salakmiton. 14Usa ka hinulad sa sulat, nga ang sugo igahatag sa tagsatagsa ka lalawigan, gimantala sa tibook katawohan, nga sila mangandam niadtong adlawa. 15Ang mga correo nanagdala sa pagdali sa sugo sa hari, ug ang sugo gihatag didto sa Susan, nga mao ang palacio. Ug ang hari ug si Aman nanlingkod sa pag-inum; apan ang ciudad sa Susan nalibog.
Copyright
Learn More


text:
(Ang masunod isa ka komprehensibo kag matuod nga personal nga salaysay ni JP Anthony D. Cuñada sanga natabo nga pagluthang sang duha ka pamatan-on didto sa municipal fish port sang 29 Disyembre 2011 mga alas dos kinse sang aga.)
Naurungan ang banwa sang Pilar sang ginluthang kag napatay ang duwa ka pamatan-on nga kanday Rikki Joey Buenafe, 22, kag Romeo Baltero, 30. Natabo ang pagluthang sa municipal fish port sang 29 Disyembre 2011 mga alas dos kinse sang aga. Gindiklara nga patay si Rikki sa iya pag-abot sa Bailan District Hospital samtang si Romeo napatay sa Roxas Memorial Hospital samtang ginabulong ang iya mga igo sang bala sa lawas. Si Rikki pumuluyo sang Cursam Street kag si Romeo sang Arce Street sa Poblacion, Pilar.
Fiesta didto sa Arce Street (yes, may ara nga fiesta ang kalye) sang 28 sang Disyembre. May binayle sa barangay plaza sa Arce Street. Ang mag-abyan nga kanday Rikki kag Romeo kag ang iban pa nila nga mga barkada, nag-inum sa kilid sang Arce Street sa atubang sang balay kanday Romeo halin mga alas siete sang gab-i. Pag-abot sang tungang gab-i, nagpululi na sila bangod may kinagamo na sa binaylihan mga pila ka metro lang ang layo sa balay kanday Romeo.
Pagpalauli na sang iya mga abyan, nagsulod si Romeo sa ila balay kag nagpanyapon. Wala magdugay, ginkadtuan sia ni Karing nga iya abyan. Naghinyo ini sa iya nga idul-ong sa ila balay sa Calle Trese nga mga 200 metro man lang ang layo halin sa ila balay. Gindul-ong man ni Romeo si Karing. Pagpauli sini, sang ara na si Romeo sa may Water District antes maglampas sa merkado pakadto sa direksiyon sang munisipyo, nasugata niya kanday Rikki Joey Buenafe nga upod si Danish Daniel Patricio. Ginhagad kanday Rikki kag Daniel si Romeo nga magkadto sa fishing port. Gani, nagbalik si Romeo upod sang duha pakadto sa fishing port nga malapit sa Calle Trese.
Antes sadto, si Rikki ato na sa ila balay. Ugaling, gintext ini sia sang iya abyan nga si Daniel. Si Daniel, suno sa balita, isa ka seaman kag bag-o lang makapanaog sa barko. Nagapaupod si Daniel sa iya bangud may problema kuno ini—nag-away sila sang iya amay bangud indi na ini pagpasugtan nga maggwa sa balay. Amo gani nga naggwa liwat si Rikki sa ila balay kag nagpakigkita kay Daniel. Sang pakadto na sila sa fish port kag ila nasugata si Romeo sa may Pilar Water District.
Pag-abot nila sa may gate sang fish port, suno sa balita, ginbugno si Daniel sang iya paryente. Gani nabilin ini sa may gate samtang nagpakipagistorya sa iya paryente. Apang si Romeo kag si Rikki nagdiretso na sa kilid sang opisina sa fish port agudto magpungko sa nagalabaw nga semento. Nasugata nila si Chiquito “Kiko” Bargo nga nagapakadto sa iya tindahan sang lugaw kag mga ilimnon sa sulod sang fish port. Nag-order sang tatlo ka serbesa si Romeo kay Kiko. Nagdiretso si Kiko sa iya tindahan agudto kontani makuha sang serbesa. Ginsundan si Kiko ni Daniel nga nakatapos na pakipag-istorya sa iya paryente. Pagkasulod gid ni Kiko kag bag-o pa makasulod sa tindahan si Daniel, kag naglinupok. Sa kakulba, nagdaguso sila sa sulod sang tindahan kag nagdiretso sa kusina paggwa didto sa likod sa kilid sang pader sang bangko sa may mga kalubihan agudto manago. Mabatian pa nila ang pagpangayo bulig ni Romeo. Apang, nahadluk sila magbulig bangud basi pati sila maluthangan man.
Wala sila naggwa sa likod sang kusina kon wala nag-alabot ang mga pulis. Si Rikki patay na apang si Romeo mabaskog kag makahambal pa. Ginpamangkot sia kon nakita ukon nakilala niya ang nagluthang sa iya, apang nagpanginwala ini bangud madulum ang nahamtangan sang nagluthang.
Ang tindahan ni Kiko nahamtang sa wala nayon pagsulod mo gid sa gate sang fish port. Nahimo ini sa botong kag pawod. May duha ka parte ang tindahan: kusina kag ang iya kalan-an nga may tv kag pila ka lamesa. Ang kusina, nahamtang sa punta sang pader sang anay Rural Bank of Pilar. Sa too sang tindahan ni Kiko amo ang fish port; sa wala, compound sang anay banko nga may mga kalubihan. Masunod sa tindahan ni Kiko, may isa pa gid ka balay-balay. Nahimo man ini sa botong kag pawod. Ang tindahan ni Kiko kag ang nasambit nga balay-balay nagakabit sa fishport. Nagakabit bangud halos ang tunga sini sa gwa na sang fish port. Buot silingon, ang pwertahan sang duha ka balay-balay nagasugpon sa salog sang fishport. Sa idalum sang balay-balay masunod sa tindahan ni Kiko, amo ang katapusan sang area sang fish port. Bangud elevated ang area sang fish port, madalum na ang didto nga parte kag madulum. Kag didto nagpanago ang nagtiro.
Wala sang kilala nga kaaway kanday Rikki kag Romeo. Si Rikki, puya sang manonodlo nga si Tessie kag sang police nga si Joey, manog-graduate na kontani subong nga Marso sa iya kurso nga Hotel Restaurant Management and Tourism sa Hercor College sa Roxas City, Capiz. Pangatlo sia sa lima ka mag-utod nga kanday Tistan Jerome, Jofper, Cyrus kag Stephen Rei. Si Romeo naman, nga puya ni Alfredo II nga nagabakal-baligya sang mga kasag kag pasayan, drop out sang teaching course sa Northern Iloilo Polytechnic College sa Estancia, Iloilo. Nagdrop-out sia bangud, suno sa iya utod nga si Sharon, luyag gid niya nga mangin nurse. Pangatlo sa apat ka mag-utod nga kanday Sharon, Glenn kag Alfredo II. Kon wala magtaliwan si Romeo, plano kuno kontani niya magpa-Manila sang nagligad nga bulan agudto magtrabaho.
Ang indi kumpleto nga impormasyon sa natabo sa binaylihan
Si Edgar “Barok” Dumali hepe sang mga tanod sa Dulangan. Ang wala masiling, suno sa alegasyon ni Gilbert “Bongbong” Casipit, nga hepe man sang mga tanod sa Poblacion, sa blotter no. 7523-2011 sang 12:30 sang aga sang 29 Disyembre 2011, si Barok bodyguard ni Hannibal Patricio. Apang, suno sa akon impormasyon, body guard si Barok indi ni Hannibal kundi ni Roger nga amay ni Hannibal.
Si Bongbong bodyguard sang Kapitan sang Poblacion nga puya ni Mayor Rita. Ang ginabati-bati nga mapadalagan sa masunod nga eleksiyon amo ang asawa ni Mayor Rita nga si Ike, nga mayor man anay antes kay Rita; kag ang matunog nga magakontra sa iya amo ang kampo kanday Hannibal Patricio kag ang amay sini nga si Roger.
Mga tungang gab-i sang 28 December 2011 sang nagkadto si Barok sa binaylihan sa diin sila nagkit-anay ni Bongbong. Ginliab kuno si Barok ni Bongbong kag ginpamangkot kon naga-ano sia didto.
Pagkatapos sadto kag natabo ang pagtaya ni Barok kag pagpitik sang .38 caliber pistol sang maka-anum ka beses kay Bongbong. Suno kay Bongbong, sa iya nasambit na nga blotter, gintayaan sia ni Barok sang calibre .38 kag ginpitikan sang makaanum ka beses. Ugaling, wala naglupok ang nasambit nga armas.
Gani, nagdalagan si Barok pakadto sa direksiyon sang balay ni Hannibal. Sa unhan sang balay, mga pila ka metro lang ang layo, nahamtang ang fish port.
Pagkatapos sang kinagamo didto sa plaza sa Arce, nagpakadto sa fish port si Bongbong. May isa sia kuno ka upod.
Ang hitabo sa fish port suno kay Kiko
Didto sa fish port, nagpalupok ining si Bongbong sang maka-isa. Apang, sa iya kakibot, may nagbalos man dayon palupok mga 50 metro lang ang layo halin sa iya ginatindugan, didto sa may tangke sang gasolina sa pihak nga bahin sang fish port. Pagkabati nila sang lupok, nagdinalagan sila pasulod sang tindahan ni Kiko.
Tungod nerbyusa ang asawa ni Kiko, nagpadul-ong na ini papuli. Gani, ginkuha niya ang iya motor nga nakapark sa tunga sang fish port didto dampi sa may pertahan sang opisina. Ang lugar nga iya ginparkingan ginatung-an man sang iya tindahan kag sang lugar sa may tanke sang gasolina kon sa diin naghalin ang sabat nga lupok.
Antes ugaling nagpauli si Kiko para idul-ong ang iya asawa, naghapit anay sia sa police station agudto isugid ang paglinupok didto sa fish port. Gin-updan pa niya ang patrol sakay ang mga polis pabalik sa fish port. Ginlibot sang mga police ang fish port kag sang wala may makita nga tawo, nagbalik naman ang ini sa istasyon.
Nauna gwa sa fish port sakay sang iya motor si Kiko, angkas ang iya asawa. Ginsundan sia ni Bongbong kag sang iya upod nga sakay man sang motor. Apang, pag-abot sa may terminal sang mga motor sa merkado, nagpondo si Kiko kag gin-usisa kon mapakadto gid man sa Dulangan kanday Bongbong, suno sa iya nabatian sa sulod sang iya tindahan. Sang nakompirma niya nga sa direksiyon sang Dulangan gid man pakadto kanday Bongbong, kag sia nagdiretso pauli dul-ong sang iya asawa sa ila balay. Nakita man kuno niya ang patrol car sang polis nga nagliko pa-wala pabalik sa presinto.
Pagbalik niya sa fish port, gin-park niya liwat ang iya motor sa dati. Halin sa parking, nasugata niya kanday Romeo kag Rikki nga pakadto sa lugar kon sa diin sila naluthangan—sa kilid sang opisina sang fish port, sa idalum sang naga-isahanon nga bintana sang opisina. Nag-order sa iya si Romeo sang tatlo ka serbesa. Nagpakadto sia sa iya tindahan para kumuha sang serbesa. Ginsundan sia ni Danish Daniel nga naghalin sa gate. Pagsulod ni Kiko sa iya tindahan kag nagnilopok. Upod si Daniel, nanago sila sa likod sang kusina. Didto kag nabatian pa nila ang pagpangayo sang tabang ni Romeo.
Nag-abot ang mga polis kag amo pa lang sila nagguluwa. Ginpamangkot nila si Romeo kon sin-o ang nagluthang sa ila. Nagpanginwala si Romeo bangud madolum kag wala niya makilala ang nagluthang.
Ang natabo sa fish port suno sa polis
Suno sa blotter entry no. 7524-2011 sang Pilar Police Station, alas 2:15 sang aga sang 29 sang Disyembre 2011, nabatian sang mga polis ang binarak halin sa ila estasyon, gani ginkadtuan nila ang fish port kag nasapwan kanday Rikki Joey kag Romeo nga nagahandusay sa salog sang fish port tadtad sang bala.
Wala record ang presinto nga nagkadto didto sa ila si Kiko antes ang pagluthang agudto magsugid sang pagpinalupok.
Paano nangin suspek sang mga pomuluyo si Edgar “Barok” Dumali?
May mga nagsiling nga sia ang nagsunod kay Bongbong didto sa fish port. Ang bayo sang upod ni Bongbong, pareho kuno sang bayo ni Rikki Joey. Ang theory, nasal-an si Romeo nga si Bongbong kag si Rikki nga upod ni Bongbong. Kag wala na sang may luyag pumatay kay Bongbong kundi si Barok, kon basehan naton ang blotter entry no. 7523-2011 sang 29 Disyembre, alas 12:30 sang aga ni Bongbong.
Wala makabulig kay Barok ang pagkadto sang mga polis sa ila lugar agudto makipag-istorya sa iya, kag indi sia makit-an.
Paano nangin suspek si Gilbert “Bongbong” Casipit?
May nagapati nga may kabangdanan sa pamolitika ang natabo. Si “Bongbong,” bodyguard sang Kapitan sang Poblacion nga puya ni Mayor Rita. Ang ginabat-bati nga mapadalagan sa masunod nga eleksiyon amo ang asawa ni Mayor Rita nga si Ike, nga mayor man anay antes kay Rita; kag ang matunog nga magakontra sa iya amo ang kampo kanday Hannibal Patricio kag ang amay sini nga si Roger.
Karon, si Romeo, bangud atubangay lang ang ila balay ni Hannibal, nakilala na nga apin diri sa kampo sang kaingud. Ang iya political affiliation ang nagpatay sa iya, suno sa mga huring-huring.
Wala makabulig kay Bongbong ang balita nga pagbaligya niya sang iya balay sa Calle Trese pagkatapos sang natabo.
Ang hitabo suno sa mga dokumento
Kon ang blotter entry no. 7524-2011 ang patihan, indi malayo ang distansiya sang duha ka grupo nga mga lupok. Ang una nga mga lupok amo atong sa kilid sang tanke sang gasoline—diversion, kon ang isa pa ka imbestigador ang magsiling. Kag ang ikaduha nga mga lupok amo ato ang nagkuha sang kabuhi kanday Rikki kag Romeo.
Wala ini nagasanto sa alegasyon ni Kiko nga nauna anay kuno ang lupok didto sa may tangke sang gasolina, kag pagkatapos pa sia makasugid sa mga polis kag madul-ong ang iya asawa sa ila balay, kag gintiro kanday Rikki kag Romeo. Kon inyo matandaan, ginsaysay niya nga pagkatapos sang lupok nga naghalin sa may tanke sang gasolina, ginkuha niya ang iya motor didto malapit sa ginhalinan sang lupok. Ginsaysay man niya nga paglupok sang mga bala nga nagkuha sang kabuhi kanday Rikki kag Romeo, nagpanago sia upod ni Daniel kag sang iban pa, kag wala naggwa kon wala nag-alabot ang mga polis. Ini maskin nabatian nila ang paghinyo bulig ni Romeo.
Sa diin naghalin ang kaisog ni Kiko sa pagkuha sang iya motor malapit sa ginhalinan sang una nga grupo sang lupok; kag sa diin nagkadto ang ini nga kaisog sang naluthangan na kanday Romeo kag Rikki bisan nagpang-ampo si Romeo nga buligan sila?
Siling ni Alfredo, Jr., amay ni Romeo, nakalab-ot sa ospital si Romeo bangud wala sia gin-finishing sang nagtiro. Indi kaangay kay Rikki nga ginpalapitan sang nagluthang kag gintiro sang .38 sang malapitan. Ini nga alegasyon mahimo ginakumpirma sang post mortem exam report kay Rikki nga nagasiling:
(Gunshot 20-22) are circular shape (GSW) located at right upper quadrant (of the chest kag abdomen) with a depth of 2 inches with contusion collar and blackish discoloration of wound edges. A black colored burn was noted with a dimension of ¾ inch resembling muzzle imprint.
Suno sa blotter entry No. 7525-2011 sang 29 Disyembre 2011, a las sais sang aga, nakakuha sang 2 ka basiyo sang calibre .38 nga bala kag pila ka pellets kag papel nga ginapatihan naghalin sa 12 guage shot gun.
Suno sa blotter entry No. 7524 sang 29 Disyembre 2011, a las dose kinse sang aga, may nakita ang mga polis sang isa ka baseyo sang 12 guage shotgun sa lugar nga ginpanaguan sang nagtiro.
Ngaa wala pa may mapasaka nga kaso?
Suno kay Police Senior Inspector Ahlie Estember nga acting-hepe sang mga polis sa Pilar, wala sang ibedensiya ukon testigo nga nagagwa agudto maghatag sang panaysayon nga magtahi sang mga natabo kag magtudlo sa suspek o mga suspek. Maayo ang theory nahanungod kay Barok, apang wala ibedensiya nga positibo makatudlo kag makasinggit nga sia gid ang may sala. Wala sang may makapamatood nga ang .38 nga pusil nga gintaya kay Bongbong, amo man ang pusil nga gintiro kay Rikki didto sa fish port. Bangud wala ibedensiya ang kapulisan, maskin na ang pamilya sang namatayan, wala sang kaso nga maipasaka.
N.B.
May 54 ka igo sang bala si Rikki: 7 sa ulo kag guya, 17 sa too nga parti sang iya dughan kag lawas kag kamot, 8 sa wala nga dughan kag tiyan, 16 sa likod, 1 sa atubang sang too nga batiis, 4 sa kilid sang too nga batiis, kag isa sa tunga sang too nga batiis.
Wala ako makakuha sang post mortem exam result ni Romeo.
Pasensiya na kamo, mga kasimanwa. Wala gid ako mailakip nga litrato sa balita nga ini bangud wala ako makadala sang camera sang pagbisita ko sa fish port kag pag-istorya ko sa mga tawo sang 16-17 Pebrero 2011. Kon may ara kamo mga litrato nga may kabangdanan sa hitabo nga nasulat, mahimo lang palihog email (jeypsc@yahoo.com) sa akon agudto madugang ko diri. Makapasalig kamo nga ibutang ko ang inyo ngalan.
© JP Anthony D. Cuñada and Pilar, Capiz.
kuha sa Pilar, Capiz